kurdiu 4 26/09/2020 - 18:33 هەواڵ/كوردستانی\nله ڕاگه‌یه‌نراوێكیاندا 15 ئه‌ندامی ئه‌نجومه‌نی نوێنه‌رانی عێراق پشتیوانی ناڕەزایەتیەكانی مامۆستایان و فەرمانبەرانی هەرێم دەكەن.\nله ڕاگه‌یه‌نراوه‌كه‌ی ئه‌م نوێنه‌رانه هاتووه: ئێمە کە نوێنەرایەتی پارێزگاکانی ھەرێمی کوردستان دەکەین لە ئەنجومەنی نوێنەرانی عێراق، پشتیوانی داواکاری مامۆستایان و فەرمانبەران و ناڕەزایەتییەکانیان دەکەین، داوا لە حکومەتی ھەرێمی کوردستان دەکەین دەستھەڵگرێت لە سیاسەتی چەوساندنەوەی فەرمانبەران و بڕینی موچەکانیان و مانگانە و لە کاتی خۆیدا موچەکانیان دابین بکات.\nپشتیوانی لە داخوازی مامۆستایان و فەرمانبەران\nئێمە ئەو پەرلەمانتارانەی لە خوارەوە ناومان ھاتووە کە نوێنەرایەتی پارێزگاکانی ھەرێمی کوردستان دەکەین لە ئەنجومەنی نوێنەرانی عێراق، پشتیوانی داواکاری مامۆستایان و فەرمانبەران و ناڕەزایەتییەکانیان دەکەین.\nداوا لە حکومەتی ھەرێمی کوردستان دەکەین دەستھەڵگرێت لە سیاسەتی چەوساندنەوەی فەرمانبەران و بڕینی موچەکانیان و مانگانە و لە کاتی خۆیدا موچەکانیان دابین بکات.\n2. غالب محمد عەلی\n4. یسرا رەجەب\n5. رێبوار کەریم مەحمود\n6. رابون مەعروف\n13. یوسف محمد سادق\n15. هۆشیار عەبدوڵا\n۲٦ی ئەیلولی ۲٠۲٠


کاردانەوەی روسیا بەرامبەر ئەنجامی لێکۆڵینەوەکی مۆلەر\nڕوسیا لە رێی میدیای دەوڵەتەوە کاردانەوەی خۆی بەو وتەیە پیشان دەدات و دەڵێت " ئەی پێم نەگوتیت" ئەمەش دوابەدوای بڵاوکردنەوەی دەرئەنجامی لێکۆڵینەوەکەی ئەمڕۆ دوو شەممە ی ڕاوێژکاری تایبەت ڕۆبیرت مۆلەر سەبارەت بە دەست تێوەردانی مۆسکۆ لە هەڵبژاردنەکانی سەرۆکایەتی ویلایەتە یەکگرتوەکانی ئەمریکا لە ساڵی 2016 ، کە هیچ بەڵگەیەک لەسەر دەستوەردانی ڕوسیا نەدۆزرایەوە.\nلەدوای 22 مانگ لە لیکۆڵینەوەکە لە ڕاپورتی مۆلەردا کە لە کۆتای ئەم هەفتەیە ڕاگەیەنرا هیچ بەڵگەیەکیان لەسەر دەست تێوەردانی هەڵمەتەکانی سەرۆکی ویلایەتە یەکگرتوەکان ئەمریکا نەدۆزیوەتەوە، کە دۆناڵد ترامپ لەگەڵ بەرپرسانی روسیا بۆ بەرژەوەندی خۆی دەستی لەگەڵ روسیادا لە هەڵمەتەکانی هەڵبژاردنی ساڵی تێکەڵکردبێت2016.\nبەرپرسانی ڕوسیا و میدیاکانی دەوڵەت بە توندی دەست تێوەردانی ڕوسیایان بۆ هاوکاری کردنی دۆناڵد ترامپ بۆ بوون بە سەرۆک ڕەت کردوە، ئەمەش بە سود وەرگرتن لە ڕاگەیاندنەکەی ڕۆژی 2 شەممە ی راپۆرتەکەی مۆلەر.\nئەلێکسی پۆشکوف سەرۆکی کۆمیتەی زانیاری لە ئەنجومەونی فیدڕاڵی ڕۆژی 2 شەممە لە سەر تویتەکەی نویویەتی و دەڵێت ئەنجامی لێکۆڵینەوەکانی مۆلەر ئەوەی دەرخست کە تۆمەتەکانی درابوونە پاڵ روسیا سەبارەت بە دەستوەردانی لە هەڵبژاردنی ساڵی 2016 لە ویلایەتە یەکگرتوەکانی ئەمریکا هەمووی هەڵبەستراو بوون.\nدەسەڵاتدارانی ڕوسیا لە چەند مانگی ڕابردوودا ڵیکۆڵینەوەکانی مۆلەر یان وەک تۆمەتبارکردنێکی نادرەوا وێناکرد لە دژی دۆناڵد ترامپ و وەک ئامڕازێک بۆ دیموکراتەکان بۆ ئەوەی هەستی دژە ڕوسیەکان لە ویلایەتە یەکگرتوەکانی ئەمریکا بهەژێنن.


مێژوی ئەمڕۆ 19/9 - بنکەی روناکبیریی گەلاوێژ :: Gelawej\nمێژوی ئەمڕۆ 19/9\nمێژوی ئەمڕۆ Sep 19, 2019\n- لە رۆژى 19/9/1908 میکا فالتری (Mika Waltari)، رۆماننوس و شاعیر و وەرگێڕ و رۆژنامەنووسی فنله‌ندی لە شارى هلسنکى پایتەختى فنلەندا لە دایکبووە، لە رۆژى 26/8/1979 لە تەمەنى (70) ساڵى هەر لەو شارە بەهۆى نەخۆشى شێرپەنجى کۆیى دوایى کردووە.\n- لە رۆژى 19/9/1911 ویلیام گولدنگ (William Gerald Golding)، رۆماننوس و شاعیر و نوسەری ئینگلیزی لە شارى کۆرنوال لە دایکبووە، لە رۆژى 19/6/1993 لە تەمەنى (81) ساڵى بەنەخۆشى دڵ کۆچى دوایى کرد و لە گوندى باورتشاک بەخاکسپێردراوە، لە ساڵى 1983 خه‌ڵاتی نۆبڵی ئه‌ده‌بی وەرگرتووە.\n- لە رۆژى 19/9/1927 روزماری هاریس (Rosemary Harris)، ژنه ئه‌کته‌ر و شانۆکاری ئینگلیزی لە شارى سوفولک لە بەریتانیا لە دایکبووە، لە ساڵى 1953 خەڵاتى شانۆى جیهانى وەرگرتووە.\n- لە رۆژى 19/9/1948 جیرمی ئه‌یرونز (Jeremy Irons)، ئه‌کته‌ر و شانۆکاری ئینگلیزی لە دایکبووە، لە ساڵى 1984 خەڵاتى باشترین ئەکتەرى شانۆیى وەرگرتووە.\n- لە رۆژى 19/9/1967 زینایدا سربریاکوڤا (Zinaida Serebriakova)، ژنه نیگارکێشی روسی لە تەمەنى (82) ساڵى لە پاریس کۆچى دوایى کردووە، لە رۆژى 12/12/1884 لە شارى خارکیف لە ئۆکرانیاى ئێستا لە دایکبووە.\n- لە رۆژى 19/9/1970 تاکانوری نیشیکاوا، گۆرانیبێژ و ئەکتەری یابانی لە ناوچەى ساسۆ لە شارى شیگا لە دایکبووە.\n- لە رۆژى 19/9/1971 سانا لاسان (Sanaa Lathan)، ژنه ئه‌کته‌ر و شانۆکاری ئه‌مریکی لە شارى نیۆیۆرک لە دایکبووە، لە ساڵى 2004 خەڵاتى شانۆى جیهانى وەرگرتووە.\n- لە رۆژى 19/9/1974 دیڤید زیپیدا (david Zepeda)، ئه‌کته‌ر و شانۆکار و گۆرانیبێژ و پارێزەری مه‌کسیکی لە شارى نوگالیس لە ویلایەتى سانا کروز ویلایەتى مەکسیک لە دایکبووە، لە ساڵى 1998 دەستى بەکارى هونەرى کردووە.\n- لە رۆژى 19/9/1977 ئه‌شره‌ف ئیحسان فه‌قیه، چیرۆکنوس و نوسه‌ری سعودی لە شارى قاهیرەىى پایتەختى میسر لە دایکبووە، بۆ یەکەمجار لە ساڵى 1997 کورتە چیرۆکى بڵاوکردۆتەوە.\n- لە رۆژى 19/9/1984 کیفین زیگرس (Kevin Zegers)، ئه‌کته‌ری که‌نه‌دی لە شارى ودستۆکى کەندەدى لە دایکبووە، لە ساڵى 1992 بۆ یەکەمجار بەشدارى کارى هونەرى کردووە.\n- لە رۆژى 19/9/1989 مبارک المانع، ئه‌کته‌ری کوێـتی لە کوێت لە دایکبووە، لە ساڵى 2007 دەستى بەکارى هونەرى کردووە.\n- لە رۆژى 19/9/1989 شه‌زا جه‌وده‌ت، ژنه ئه‌کته‌ری میسری لە دایکبووە، لە بینینى رۆڵدا بە تایبەتى لە درامادا سەرکەوتنێکى گەورەى بەدەستهێناوە.\n- لە رۆژى 19/9/2018 جەمیل راتب (جەمال ئەبوبەکرد راتب)، ئەکتەر و شانۆکارى میسرى لە شارى قاهیرە لە تەمەنى (92) ساڵى بە نەخۆشى کۆچى دوایى کرد، لە رۆژى 19/8/1926 اە شارى ئەسکەندەریە لە دایکبووە.


میسر ئۆپەراسیۆنێکی گەورەی لەشکری لە دژی گروپە توندڕەوەکانی وڵاتەکەی دەسـتپـێـکردووە\nی مانگی دوو ٠٩, ٢٠١٨\nمیسر ئۆپەراسیۆنێکی لەشکری گەورەی لە دژی گروپە چەکدارە توندڕەوە ئیسلامیـیەکانی نێو وڵاتەکەی دەسـتپـێکردووە و تیایدا هێزی زەمینی و ئاسمانی و دەریایی و پاسەوانانی سنوور و پـۆلیس بەشداری دەکەن.\nعەقید تامر ئەلرفاعی گوتەبێژی لەشکری میسر لە دوو بەیانـنامەدا کە ئەمڕۆ هەینی لەسەر فەیسبوکی فەرمی خۆی بڵاویکردەوە، دەڵێت بەیانی ئەمڕۆ ئۆپەراسۆنەکە دەسـتیپـێکردووە بۆ ڕووبەڕووبوونەوەی گروپە تێرۆرستیـیەکان لە باکور و ناوەڕاستی سینا و ناوچەی دیکەی دەلتای میسر و ناوچەی بیابانی ڕۆژئاوای ڕووباری نیل.\nپاشان داوای لە هاوڵاتیانی وڵاتەکەی کرد هاوکاری تەواوی لەشکر و هەموو هێزەکانی جێبەجێکردنی یاسا بکەن، ئەمەش لەپـێناو ڕیشەکێشکردنی تێرۆر لە وڵاتەکەیاندا.\nلە بەیاننامەی دووەمیش ڕایگەیاند فڕۆکەکانی هێزی ئاسمانی وڵاتەکەیان بۆردومانی ئەو حەشارگە و عەمباری چەک و تەقەمەنیـیانەی گروپەکانیان کردووە کە لە هێرشە تێرۆرستیـیەکانی سەر خەڵکی سیڤیل لە باکور و ناوەڕاستی سینا بەکارهێنراون.\nگوتیشی هاوکات هێزی دەریایی ڕێوشوێنی توندیان گرتووەتەبەر بۆ ڕێگەگرتن لە گەیشتنی یارمەتی بۆ تێرۆرستەکان لە ڕێگەی ئاوی ڕووبار و دەریاکانەوە، وە هێزەکانی پـۆلیس و پاسەوانانی سنووریش پـشکنین و لێپـرسینەوەکانیان لە خاڵە سنووریـیەکان و خاڵەکانی پـشکنین چڕترکردووەتەوە.


Home›هەواڵ›جیهان›گفتوگۆی ناراستەوخۆی نێوان ئەمریکا و ئێران لە ڤییەننا دەستپێدەکات\nجین ساکی وتەبێژی کۆشکی سپی دەڵێت: “گفتوگۆ ناراستەوخۆکانی نێوان واشنتن و ئێران ئەمڕۆ پێنجشەممە لە ڤییەننا دەستپێدەکەنەوە، کە ئامانج لێی زیندووکردنەوەی رێککەوتننامەی ئەتۆمییە”.\nرۆژی هەینی 2ی نیسانی 2021، وڵاتانی ئەندام لە رێککەوتنی ئەتۆمیی ئێران، جگە لە ئەمریکا، بەشێوەی ڤیدیۆکۆنفرانس کۆبوونەوە و دواتر رایانگەیاند، ئەمریکا و ئێران رازیبوون لە ڤیەننای پایتەختی نەمسا بە جیا کۆبوونەوەیان لەگەڵدا بکەن.\nپێشتر و لە بەیاننامەیەکدا هەریەک لە وڵاتانی فەرەنسا و بەریتانیا و ئەڵمانیا نیگەرانیی خۆیان لە بەردەوامیی پیتاندنی یۆرانیۆم دەربڕی لەلایەن حکومەتی ئێرانەوە.\nهاوکات محەمەد جەواد زەریف وه‌زیری ده‌ره‌وه‌ی ئێران دەڵێت: “سه‌رۆكی ئه‌مریكا، جۆ بایدن و كامالا هاریسی جێگری له‌به‌رده‌م دوو رێگه‌دان، یان ده‌گه‌ڕێنه‌وه بۆ رێككه‌وتنی ناوەكی 2015ی نێوان ئێران و وڵاتانی پێنج كۆ یه‌ك، یاخود به‌رده‌وام ده‌بن له‌سه‌ر رێگه شكستخواردووه‌كه‌ی ئیداره‌ی تره‌مپ”.\nوڵاتانی ئەوروپا، چین و رووسیا دان بەوەدا دەنێن کە چاوەڕێ ناکەن کۆبوونەوەکانی ڤیەننا خێرا کۆتایی بە ناکۆکییەکانی ئێران و ئەمریکا بهێنن، بەڵام بە سەرەتایەکی باش بۆ گەڕانەوەی دیپلۆماسی دایاندەنێن.


فۆڕمی تۆمارکردنی بابەت | 10-06-2019\n$باشووری کوردستان$ - هاوکات لەگەڵ سەردانەکەی مەولود چاوشئۆغڵو، وەزیری دەرەوەی تورکیا بۆ هەرێمی کوردستان، سوپای تورک بۆردوومان و تۆپبارانی گوندەکانی #برادۆست# دەکات. کاتژمێر 12:00ی نیوەڕۆ، گوندی بێرکم بۆردوومان و گوندی خەلیفان سنووری برادۆست لەلایەن سوپای تورکەوە تۆپباران کرا. بۆردوومان و تۆپبارانەکان زیانی گیانیی بەدواوە نەبووە، بەڵام زیانی سروشتی ناوچەکە گەیاندووە.=KTML_ImageCaption_Begin==KTML_StyleDiv=width:30%;height:20%;float:right;=KTML_ImageCaption_Target_Link=https://www.kurdipedia.org/files/relatedfiles/2019/286879/0005.JPG=KTML_ImageCaption_Title=رێوڕەسمی سوێندخواردنی نێچیرڤان بارزانی=KTML_ImageCaption_CaptionStyle=000000=KTML_ImageCaption_Caption=رێوڕەسمی سوێندخواردنی نێچیرڤان بارزانی=KTML_ImageCaption_End= - #بەرهەم ساڵح# بۆ بەشداریکردن لە سوێندخواردنی سەرۆکی هەرێم گەیشتە #هەولێر#. - وەزیری دەرەوەی تورکیا و شاندێکی باڵای ئێران بۆ بەشداریکردن لە سوێندخواردنی #نێچیرڤان بارزانی# وەک سەرۆکی هەرێم گەیشتنە هەولێر. مەهدی ئەکەر پەرلەمانتاری ئاکەپە، هاکان کاراچای کۆنسوڵی تورکیا لە هەولێر، فاتیح یڵدز باڵێۆزی تورکیا لە بەغدا یاوەرەکانی چاوش ئۆغڵو بوون. - پاش ئەوەی لە تەمەنی هەشت ساڵیدا منداڵێکی ئێزدی لەگوندی کوچۆ سەر بە شارۆچکەی #شنگال# لەلایەن چەکدارانی #داعش#ەوە رفێندرا، دوای پێنج ساڵ لە کەمپی هۆلێ لە سوریا دۆزرایەوە. ئەو منداڵە ئێزدییە ناوی (حازم قاسم عەفدو)یە کە ئێستا تەمەنی 13 ساڵە، لە کەمپی چەکدارانی داعش لە سوریا دۆزراوەتەوە و دراوەتەوە بە ماڵی ئێزدییەکان لە هەرێمی جزیرەی رۆژئاوای کوردستان. - بڕیاربوو ئەمڕۆ کاتژمێر 11:00 کۆمەڵیک لە ڕۆشنبیر، ڕۆژنامەنووس، نووسەر و کەسایەتیی دژ بە داگیرکاریی دەوڵەتی تورک لە کۆنگرەیەکی ڕۆژنامەنووسییدا بەیاننامەیەکی هاوبەش بخوێننەوە، بەڵام ئاسایش ڕێگای پێنەدان. ئاسایشی #سلێمانی# بە بیانووی نەبوونی مۆڵەت ڕیگریی کرد، لەکاتێکدا بەستنی کۆنگرەی ڕۆژنامەنووسیی پێویستیی بە مۆڵەت وەرگرتن نییە. - بەپێی هەواڵێکی سایتی ژیان، #بافڵ تاڵەبانی# مەراسیمی سوێندخواردنی سەرۆکی هەرێمی کوردستان-ی لە شاری هەولێر جێهێشت. بەپێی هەواڵەکە، بافڵ تاڵەبانی، بەهۆی شوێنی دانیشتنەکەیەوە لەتەنیشت #ئیدریس نێچیرڤان بارزانی# توڕە دەبێت و بەشداری مەراسیمی سوێند خواردنی نێچیرڤان بارزانی ناکات و گەڕایەوە. - سەرۆکی فراکسیۆنی #نەوەی نوێ# لە پەرلەمانی هەرێمی کوردستان ڕایدەگەێنێت، سوێندخواردنی سەرۆکی هەرێمی کوردستان پێویستی بە کۆشک و تەلار و ئاهەنگ گێرا نەبوو، دەشڵێت پێویستە پەرلەمان کار لەسەر داخوازییەکانی خەڵک بکات، نەک مەراسمی لەو شێوەیە. - لە ئەنجامی ئاگرکەوتنەوە لە گوندی سفەیەی سەر بە شارۆچکەی خەبات لە سنووری پارێزگەی هەولێر سەدان دۆنم دەغڵودانی جووتیاران سووتا. $رۆژئاوای کوردستان$ - سەربازانی تورکیا لە ناوچەی سەرێکانی ئاگریان لە دەغڵودانی هاوڵاتییان بەردا. هەروەها بە هۆکاری نادیار لە تربەسپی ئاگرێکی گەورە کەوتەوە.


4 هەزار و 5 سەد كەس لەعێراق تووشی كۆرۆنا بوون - تۆڕی میدیایی خەڵک\nوەزارەتی تەندروستی و ژینگەی عێراق ڕایدەگەیەنێت، لە ماوەی 24 كاتژمێردا 4502 تووشبووی كۆرۆنا تۆماركراون و 38 كەسیش گیانیان لەدەستداوە.\nوەزارەتی تەندروستی و ژینگەی عێراق لە ڕاگەیەندراوێكدا ئاماژە بۆ ئەوەدەكات، لە 24 كاتژمێری ڕابردوودا 35016 پشكنین لەپارێزگاكانی عێراق ئەنجام دراون، لەو ژمارەیەش 4502 تووشبووی كۆرۆنا تۆماركراون.\nئاشكرایكرد، 4374 تووشبوو چاكبوونەتەوە و 38 تووشبووش گیانیانلەدەستداوە.\nخەڵك بریكاری وەزارەتی تەندروستی حكومەتی هەرێمی كوردستان دەڵێت، ژمارەی تووشبوانی كۆرۆنا بەراورد بە پێشتر زۆر زیادی كردووەو بەشی زۆری ئێستای توشبووان…


یەکێتی رەخنە لە سەرکردەیەکی پێشوو دەگرێت | Institute for War and Peace Reporting\nیەکێتی رەخنە لە سەرکردەیەکی پێشوو دەگرێت\nپارتی سەرۆک کۆماری عێراق جەلال تاڵەبانی سەرکردەیەکی پێشوو و کاریگەری تۆمەتبار کردووە بە دروستکردنی پشێویی دەستەگەریی.\nبەرپرسانی باڵا لە یەکێتیی نیشتیمانیی کوردستان دەڵێن نەوشیروان مستەفا، کە یەکێکە لە دامەزرێنەرانی پارتەکە، هانی دەستەیەکی ناکۆکی داوە ڕەخنە لە سەکردایەتی بگرێت.\nرەگ – ڕەوتى گۆڕینى دیموکراتی، لە سەرەتای مانگى یانزەدا سەریهەڵدا و داوای لە بەرپرسانی باڵای یەکێتی کرد ڕێگا بۆ ئەندامانی نوێ چۆڵ بکەن.\nئەندامانی رەگ، کە دواتر لە پارتەکە دەرکران، نکۆڵی لەهەر پەیوەندییەک لەگەڵ نەوشیروان مستەفادا دەکەن و دەڵێن تەنها لە هەندێک ئامانجادا هاوبەشن لەگەڵیدا و لە لایەن ئەوەوە پاڵپشتی ناکرێن.\nدەرکردنی خێرای ئەو ئەندامانە لە ڕیزەکانی یەکێتی وەک کاردانەوەیەکی توند لە لایەن زۆرێک لە ڕەخنەگرانەوە لێکدرایەوە و ئەو ئەگەرەشی خستەوەڕوو کە سەرسەختیی سەرکردایەتی لەوانەیە پارتەکە بەرەو پەرتبوون ببات.\nلەگەڵ ئەوەشدا، بەرپرسێکی باڵای یەکێتی، کە نەیویست IWPR ناوی ئاشکرا بکات، وتی ئەم دەستەیە بۆیە دەرکرا، چونکە وەک هاومەرامى نەوشیروان مستەفا لێکدرایەوە.\n"دەستەکە تەواو شوێنپەنجەی نەوشیروانی پێوە دیارە" ئەو بەرپرسە وتی.\nنەوشیروان مستەفا دەستی لە پۆستی جێگری سکرتێری گشتیی یەکێتی کێشایەوە پاش کێشمەکێشێکی ناوخۆیی لەسەر دەسەڵات لە ٢٠٠٦ دا. نەوشیروان مستەفا کۆمپانیای وشەى دامەزراند.\nلەو لێدوانانەی لە بڵاوکراوەکانی دەزگاکەی خۆیدا بڵاوبوونەتەوە، نەوشیروان مستەفا ڕاشکاوی خۆی وەک ڕەخنەگرێک دەخاتەڕوو بەرامبەر بەو پارتەی کە هێشتا ئەندامە تیایداو سەرکردایەتییەکەی تۆمەتبار دەکات بەخراپ بەڕێوەبردن و فەرمانڕەوایکردنی تاکە کەسی.\nنەوشیروان بەم دواییانە بە IWPRی ڕاگەیاند کە میدیا بەکاردەهێنێت بۆ هاندانی چاکسازی و هیچ پلانێکی نییە بۆ دروستکردنی پارتێکی سیاسی لە دژی یەکێتی.\nنەوشیروان وەڵامی پرسیارێکی IWPRی نەداوەیەوە سەبارەت بەبانگەشەکانی یەکێتی کە گوایە ئەو دەستی لە رەگدا هەیە.\nدەستەی رەگ کەئێستا ئەندامەکانی دانیشتووی لەندەنن لە ٧ی مانگى یانزەدا خۆی ڕاگەیاند، و داوای کرد کە سەرکردایەتی یەکێتی دەست لە کار بکێشێتەوە چونکە سەرکەوتوو نەبووە و بەدەست گەندەڵیەوە دەناڵێنن.\nچەند ڕۆژێک دواتر، چوار دامەزرێنەرەکەی ڕەگ – شۆرش حاجی، مەلا خدر، هەڤاڵ کوێستانی و هشیار عابد – لە پارتەکە دەرکران. بەیاننامەیەکی مەکتەبی سیاسیی یەکێتی ئەو چوار کەسەی بە کۆمەڵەیەکی "سەرلێشێواو" وەسف کرد، کە هەوڵی کودەتا دەدەن لە دژی دامەزراوە "هەڵبژێردراوە یاسایییەکانی" ئەو پارتە.\nبەرپرسی مەکتەبی ڕاگەیاندنی یەکێتی بە IWPRی ڕاگەیاند بانگەشەکانی دەستەکە هیچ بنەمایەکیان نییە.\n"گەندەڵی بۆتە تۆمەتێکى حازر بەدەست کە کەسێک کەیفى بەکەسێک نەهات ئەڵێت گەندەڵە" ئازاد جوندیانی دەڵێت.\nجوندیانى وتى"هیچ شتێک لەم تۆمەتانە بەدی ناکرێت."\nسکاڵای رەگ، وەک جوندیانی وتی "دەربارەی گەندەڵی نییە بە هەمان ئەو شێوەیەی کە سکاڵاکانی نەوشیروان پەیوەندیان بە چاکسازییەوە نییە. ئەمانە گشتیان ئەجێنداى سیاسیان لەپشتەوەیە."\nجوندیانی پێی وایە رەگ بەشێکە لە تاکتیکەکانی نەوشیروان.\nلەگەڵ ئەوەشدا، رەگ پێداگری لەسەر ئەوە دەکات کە دەستەیەکی سەربەخۆیە و هیچ پەیوەندی بە نەوشیروانەوە نییە.\n"هەندێک لە داواکاریی و ئامانجەکانمان هاوشێوەی ئەوانەی نەوشیروان مستەفان" شۆڕش حاجی، یەکێک لە سەرکردەکانی دەستەکە، بە IWPRی راگەیاند.\n"سەرەڕای ئەمەش، چەند جارێک نەوشیروان ڕایگەیاندووە کە پێشنیارەکانی رەگ بەجێن – و ئێمە بۆ ئەوە سوپاسی دەکەین" حاجی وتی. سەرەڕای ئەوە وتیشی "نەوشیروان هیچ پەیوەندییەکی بە رەگەوە نییە."\n"کەسانی تر لەوانەیە لێکدانەوەیەکی جیاجیان هەبێت بۆ چەند مەبەستێکی دیاریکراو" حاجی وتی.\nناکۆکیی دەستەیی روخسارێکی یەکێتی بووە هەر لە زووەوە و بەرپرسە باڵاکانی یەکێتی پێشڕەوی سێ کۆمەڵەی جیاوازیان کردووە.\nلە ٢٠٠٦دا رکەبەرایەتییەکە خەستر بۆوە دوای ململانیێیەکی ناوخۆیی لەسەر دەسەڵات کە تیایدا باڵی گشتی، کە لەلایەن تاڵەبانییەوە پێشڕەوی دەکرێت، زاڵ بوو بەسەر بەرەنگاریی لایەنگیرانی نەوشیروان، کە بە "ریفۆرمخوازەکان" ناسراون.\nدواتر نەوشیروان دەستی لە سەرکردایەتی کێشایەوە. چاودێران دەڵێن دەرچوونی مستەفا دەرکەوت فاکتەرێکی یاریدەدەر بوو بۆ سەرهەڵدانی چەند دەستەیەکی بچووکتر لە ناو پارتەکەدا. کەرەگ، یان گۆڕانی دیموکراتی، تازەترینیانەو چەند ناوێکی تریشن وەک ڕابوون، یەکبوون و پەیڕەوانی پەیڕەو.\nدامەزرێنەرانی رەگ ئەندامی کۆنی یەکێتین کە نەگەیشتوون بە پۆستی سەرکردایەتی و لە دەرەوەی وڵات دادەنیشن.\nدەستەکە داوای لەتاڵەبانی و ئەندامانی تری کۆمیتەی سەرکردایەتی کرد، دەست لە پۆستەکانیان بکێشێتەوە.  رەگ دەڵێت سەرکردایەتی تووشی گەندەڵی بووە و بەرپرسیاریشە لە شکستەکانی پارتەکە.\nئێستا، یەکێتی بەرەو چارەنوسێکی نادیار دەچێت، لەبەیاننامەی دامەزراندنی ڕەگدا هاتووە "ئەگەر وەها بڕوات، یەکێتی پارچە پارچە دەبێت."\nدوابەدوای دەرکردنی رەگ لەیەکێتی، ڕۆژنامە ناوخۆیی و ئەهلیەکان چەند بەیاننامەیەکیان بڵاوکردەوە بەئیمزای سەدان کەس لە ئەندامانى یەکێتى لەدەرەوەى وڵات کە پشتگیرى ڕەگ دەکەن.\nحاجی وتی سەرکردەکانی یەکێتی دەبوایە داواکارییەکانی ڕەگی تاووتوێ بکردایە لە بری وەسفکردنیان بە ئاژاوەگێڕ. دەڵێت "ترساون لە پاڵپشتیی فراوانی کادیران، دەیانەوێت نەهێڵن کەسانی تر پەیوەندیمان پێوە بکەن."\nلەگەڵ ئەوەشدا، گوتەبێژی یەکێتی مەلا بەختیار وتی سەرکردەکانی یەکێتی سوور دەبن لەسەر بڕیارەکەی خۆیان.\nمەلا بەختیار ئاماژەى بۆ ئەوەکرد لە کاتێکدا یەکێتی ڕێگا بە بۆچوونی جیاواز دەدات، سووریشە لەسەر پاراستنی یەکدەنگی لەنێوان ریزەکانی پارتەکەدا، وتى"بڕیارەکەی مەکتەبی سیاسی وەک خۆی دەمێنێتەوە".\nهەندێک لە چاودێران هۆشیاریان داوە کە ئەو ڕێوشوێنە لە دژی دەستەکە ئێجگار توند بووە - و لەوانەیە بە خراپی بەسەر یەکێتیدا بشکێتەوە.\n"من هیچ هۆکارێکی ژیرانە نابینم بۆ دەرکردنی ئەم کادیرانە" عەدنان عوسمان، سەرنوسەری رۆژنامەی رۆژنامە، کە بەشێکە لە گروپی وشە بۆ میدیا و نەوشیروان مستەفا خاوەندارێتی دەکات، وتی.\nعەدنان دەڵێت "سەرکردایەتی یەکێتی بڕوای بەلێهاتوویی کەسانی تر نییە، توانای ئەوەی نییە نوێ ببێتەوە و بڕوای بە بیروڕای جیاوازیش نییە"\nسەردار قادر، مامۆستای زانستی سیاسی لە زاکۆی سلێمانی، دەڵێت شتێکی نائاسایی نییە کە ئەندامان داوای گۆڕان بکەن لەناو پارتەکەدا و داواکارییەکانی رەگ لەم روانگەیەوە تەواو ئاسایین.\nبە گوتەی قادر، رەگ دەتوانێت مەترسی بۆ سەر یەکێتی دروست بکات لە دەرەوەی پارتەکەوە چونکە "دامەزرێنەرانی ڕ’گ کادرى ناوەندین لەپۆستەکانیاندا کە دەتوانن کاریگەری لەسەر خانە بچووکەکان دروست بکەن".\n"زۆربەی ئەندامانی یەکێتی لەئەوروپا پاڵپشتیان لەهەنگاوی یەکەمی ئەم کۆمەڵە نوێیە کردووە" وتی.\nسەردار قادر وتى"ئەمە هانی کەسانی تر دەدات تا زیاتر لەم گروپانە رابگەیەنن، ئەگەر یەکێتی بەردەوام بێت لە رەتکردنەوەی داواکارییەکان بۆ ئەنجامدانی چاکسازی."\nقادر دەڵێت رەگ دەتوانێت پارتێکی نوێ دروست بکات بۆ رووبەڕووبوونەوەی یەکێتی مەگەر داواکارییەکانی تاووتوێ بکرێن لە کۆنگرەی داهاتووی حزبەکەدا. لەگەڵ ئەوەشدا، یەکێتی تەنها دوو کۆنگرەی بەستووە لە مێژووی ٣٣ ساڵەیدا و هێشتا رێکەوتێک بۆ کۆنگرەی داهاتوو دەستنیشان نەکراوە.\nلە کاتێکدا هیچ دەربازبوونێکی نزیک بوونی نییە بۆ ئەو گرژییانەی لە پارتەکەدا سەرهەڵدەدەن، تاکە هیوا بۆ کۆتاییهێنان بەو ناکۆکیە ناوەکیە بەندە بە ئاشبوونەوەیەکی شیاو لە نێوان تاڵەبانی و نەوشیرواندا.\n"بەبڕواى قادر ئەگەر تاڵەبانی و نەوشیروان مستەفا بگەن بە رێکەوتنێک، کێشەکان چارەسەر دەبن. قادر وتی. "هەروەها ئەمە کێشەکانی رەگیش چارەسەر دەکات، چونکە داواکارییەکانیان هەمان داواکارییەکانی نەوشیروانن".\nوریا حەمە تاهیر پەیامنێرێکی راهێنراوی IWPRە لە سلێمانی. ستافی IWPR لە لەندەن و سلێمانییش بەشداربوون لە نوسینی ئەم راپۆرتەدا.\nپردێکی به‌غدا جارێکى تر سووننە و شیعەى پێکه‌وه بەسته‌وه


هەوڵی وڵاتانی جیهان بۆ بەرەنگاری ڤایرۆسی کۆڕۆنا\nبێرلین: ئاڵمان توانایی خۆی بۆ تاقیکردنەوەی پزشکی ڤایرۆسی کۆڕۆنا هەر حەوتوو بۆ ٥٠٠،٠٠٠ کەس زیاتر کردووە.\nلۆتار ویلر، بەرپرسی ناوەندی ڕۆبرت کۆخ بۆ پێشگرتن لە نەخۆشی، دەڵیت ژمارەی ئەو کەسانەی لە ئاڵماندا تاقیکردنەوەیان بۆ دەکرێت لە بەراورد لە گەڵ جیهان دا لە ئەوپەری پلەی سەروو دایە.\nکریستین درۆستن، شارەزای ناسینی نەخۆشی لە نەخۆشخانەی چاریتەی شاری بێرلین دەڵین ٦ بۆ ٧ لە سەدی ئەو کەسانەی تاقیکردنەوەیان بۆ دەکرێت دەردەکەوێت تووشی نەخۆشیەکە بوونە.\nئا ئێستا، ٣٩،٥٠٠ کەس ڤایرووسەکەیان هەیە و ٢٢٢ کەسیش پێی مردوون.\nپڕاگ: کۆماری چێک پێشنیاری ١٠،٠٠٠ جل و بەرگی پارێزگاری بۆ ئیتالیا و ئیسپانیا دەکات بۆ ئەوەی یارمەتی بە ئەو دوو وڵاتە بکات کە لە پلەی ئەورووپا دا خەڵکێکی زۆر تووشی ئەم ڤایرووسە بوونە.\nوەزیری دەرەوەی ئەو وڵاتە، تامس پێتریک دەڵێت ئەو لە گەڵ باڵیۆزەکانی هەر دوو وڵات لە پێوەندی دایە کە بە چ شێوەیەک ئەو کەرەسانەیان بۆ ڕەوانە بکەن.\nلە وڵاتی چێک ١،٧٧٥ کەس ڤایرۆسەکەیان گرتۆتەوە و شەش کەسیش مردوون.\nتۆکیۆ : سەرۆک وەزیری ژاپۆن شینزۆ ئابێ کۆبوونەوەی لە گەڵ تیمی تایبەت بۆ بەرەنگاری ڤایرۆسی کۆڕۆنا پێک هێنا بۆ ئەوەی وەڵامێک بۆ هەڵسەنگاندنانەکا بدەنەوە کە ڕاپۆرت دەکەن ئەم ڤایرۆسە لە وڵات دا بڵاوبۆتەوە.\nسەرۆک وەزیر دەڵێت قەدەخەی هاتنی نێو وڵات دەخاتە سەر ٢١ ولاتی ئەورووپایی و هەروەها ئێران و ڤێزای کەسانی ئەو وڵاتانە کە دەیانەوێت سەردان بکەن تا کۆتایی مانگی ٤ی زاینی هەڵدەوەشێنێتەوە.\nلە ژاپۆن ٢٠٠٠ کەس تووشی ئەو ڤایرووسە بوونە کە ٢٥٩ کەسیان لە شاری تۆکیۆیە.....\nجاکارتا، ئیندۆنیسیا: حکومەتی وڵات ڕاپۆرت دەکات لە ماوەی ٢٤ کاتژمێری ڕابردوو ٢٤ کەس بە کۆڕۆنا مردوون کە سەرجەم ژمارەیان دەگاتە ٧٨ کەس.\nسەرجەم ئەو کەسانەی ڤایرۆسەکەیان هەیە ٨٩٣ کەسن کە زۆربەیان لە جاکارتای پێتەختن.\nمەدرید، ئیسپانیا: لە نێو ئەورووپا دا وڵاتێکە کە کۆڕۆنا زۆر بە خێرایی پەرە دەستێنێت. دوای ئەمەریکا، لە جیهان دا ئەو وڵاتە زۆرترین کەسی تووشی ڤایرووسەکە بوونە.\nوەزارەتی تەندروستی سپانیا پێنج شەمە ڕاپۆرتی کرد ٨،٥٧٨ کەسی تر کۆڕۆنایان هەیە و ٦٥٥ کەسی تریش مردوون کە سەرجەم ژمارەی ئەوانەی ڤایرۆسەکەیان هەیە دەگاتە ٥٦،١٨٨ و زیاتر لە ٤،٠٠٠ کەسیش پێی مردوون.\nستوکهۆڵم: سوسیال دێمۆکڕاتەکانی وڵات بڕیاریان داوە بە هۆی ڤایرۆسی کۆڕۆنا، بۆنەی یەکی مانگی ٥ی ساڵ هەڵوەشێنن کە رۆژی جیهانی کرێکارانە.\nکاربەدەستانی تەندروستی دەڵێن لەوەتا ڕۆژی چوارشەمەوە ١٨ کەسی تر بە ڤایرووسەکە مردوون. سەرجەم ژمارەی مردووەکان ٦٢ کەسن؛ ٢٠٥١٠ کەس نەخۆشیەکەیان گرتۆتەوە کە لە ئەو ژمارەیە ١٧٦ کەسیان لە ژێر چاودێری تەنگەتاوی دان.\nبوخارێست، ڕۆمانیا : سەرۆک وەزیری وڵات ڕاگەیاند کە وەزیری تەندروستی لە سەر کارەکەی نەماوە، کە پێشتر ڕایگەیاندبوو بە هۆی ڤایرۆسی کۆڕۆنا هەر کەسێک لە شاری بۆخاریست دەبێت تاقیکردنەوەی پزشکی لە سەر دەکرێت.\nموسکۆ: وەزارەتی ناوخۆیی رووسیا بەڵێنی داوە ١٦ ناوەندی پزشکی بۆ چارەسەری ئەو کەسانە ساز بکات کە تووشی نەخۆشیەکان دەبن لە دەمێکدا ڤایرۆسی کۆڕۆنا لە وڵات دا سەری هەڵداوە. ئەو ناوەندانە لە هەریمەکانی رووسیا دا ساز دەکرێن وەک وەزیری بەرگری لە کۆبوونەوەیەکی حکومەتی پێنج شەمە ڕایگەیاند.حکومەت هەنگاوەکانی نوێ بۆ بەربەرەکانی لە گەڵ ئەم ڤایرۆسە گرتۆتە بەر. پێنجشەمە حکومەت ڕایگەیاند کە هەموو پەڕوازەکانی جیهانی ڕادەگرێت بێجگە لە ئەو کەسانەی کە خەڵکی رووسیان و دێنەوە نێو وڵات.\nتورکیا، ئانکارا : وەزیری بازرگانی تورکیا دەڵێت ئەو وڵاتە بەربەست دەخاتە پێش هەناردە کردنی دەزگا و کەرەسەی هەناسە کێشان بۆ ئەوەی وڵامدەری پێداویستییەکانی نێوخۆ بن.\nتورکیا ڕاپۆرتی کردووە ١٩ کەس بە کۆڕۆنا مردوون و لانی کەم ٢،٤٣٣ کەسیش ڤایرووسەکەیان گرتۆتەوە.


کوردیپێدیا - یەپەگە لەدژی ئەوچەتانەی کە بەرهەمی زەیتونی هاووڵاتیانی عەفرین دەدزن چالاکییان ئەنجامدا\n📝 یەپەگە لەدژی ئەوچەتانەی کە بەرهەمی زەیتونی هاووڵاتیانی عەفرین دەدزن چالاکییان ئەنجامدا | پۆل: بەڵگەنامەکان | زمانی بابەت: 🏳 کوردیی ناوەڕاست\nیەپەگە لەدژی ئەوچەتانەی کە بەرهەمی زەیتونی هاووڵاتیانی عەفرین دەدزن چالاکییان ئەنجامدا\nناوەندی ڕاگەیاندنی یەکینەکانی پاراستنی گەل- یەپەگەیەپەگە، لە سەر ماڵپەڕی فەرمی خۆی ڕاگەیەندراوێکی دەربارەی چالاکی هێزەکانی لە عەفرینعەفرین بڵاوکردەوە و ڕایگەیاند، کە لە چوارچێوەی قۆناغی دوویەمین-ی بەرخۆدانی سەردەم لە عەفرین، هێزەکانیان لەدژی سوپای داگیرکەری تورکیا وچەتەکانی بەردەوامن لە چالاکییەکانیان.\nدوێنێ لە ڕێکەوتی 29ی تەشرینی یەکەم لە گوندی گولیای سەر بە شارۆچکەی ڕاجۆ-ی عەفرین، دوای ئەوەی گروپێک لە چەتەکانی ئەحراری شەرقییە دەستیان بەسەر بەرهەمی باخەزەیتونەکانی گوندی گولیادا گرتووە، شەڕڤانشەڕڤانانی یەپەگە چالاکییەکیان لە دژی ئۆتۆمبێلی هەڵگری ئەو چەتانە ئەنجامداوە.یەپەگە ڕایگەیاندووە کە لەئەنجامی ئەو چالاکییەکەدا 3 چەتە کوژران.\n#یەپەگە | #عەفرین | #شەڕڤان | #30-10-2018 |\n➕ ئەم بابەتە لەلایەن: (هاوڕێ باخەوان)ەوە لە: Oct 30 2018 1:17PM تۆمارکراوە


بەپێی ئامارەکانی فەرمانگەی تەندروستیی کەرکوک لە ماوەی ئەمساڵدا، چوار منداڵی بێ کەسوکار لە کەرکوک هەڵگیراونەتەوە و تا ئێستایش شوێنێک بۆ داڵدەدانی ئەو منداڵە بێ کەسوکارانە لە کەرکوکدا نییە.\nسێ مانگ لەمەوبەر منداڵێکی تازە لەدایکبوو لەنێو کارتۆنێکدا لەسەر پردی بازاڕی شەقامی ئەتڵەسی شاری کەرکوک لەلایەن کاسبکارێکەوە هەڵدەگیرێتەوە، پاشان ھەواڵ دەدات بە بنکەی پۆلیسی قۆریە و لەلایەن دادگا و پۆلیسەوە، رەوانەی نەخۆشخانەی منداڵانی کەرکوک دەکرێت.\nدوای گەیاندنی بە نەخۆشخانە پشکنین بۆ منداڵە تازە لەدایکبووەکە دەکرێت و لە بەشی منداڵانی ناکام لە نەخۆشخانەی منداڵان دادەنرێت، لەو کاتەوە کارمەندانی نەخۆشخانەکە و پزیشکەکان گرنگی پێ دەدەن و وەک منداڵی خۆیان بەخێوی دەکەن و ناویشی دەنێن "ئەیوب".\nکەسوکاری "ئەیوب" نادیارن و کەسیش نازانێت ھۆکاری فڕێدانی چییە، بەڵام لە نەخۆشحانە ژماریەک دایکی ھەیە کە خزمەتی دەکەن و خۆشیان پێداویستی و جلوبەرگی بۆ دەکڕن.\nبەڕێوبەری نەخۆشخانەی منداڵانی کەرکوک، دکتۆر شاھین کامل لە لێدوانێکی بۆ ئاژانسی ئانادۆڵو وتی: "بەر لەسێ مانگ پۆلیسی کەرکوک منداڵێکی تازە لەدایکبوویان بۆ نەخۆشخانەکەمان ھێنا کە کەسوکاری نادیارن، تا ئێستا "ئەیوب" لەلای خۆمانە و لەلایەن کارمەندەکانمەوە گرنگی پێدەدرێت و ھیچ کەسیش نەھاتووە بۆ سۆراخکردنی و ناشزانین دایک و باوکی کێن".\nشاھین کامل وتیشی: "ھەوڵدەدەین لەگەڵ لایەنە پەیوەندیدارەکان گفتوگۆ بکەین بۆ ئەوەی چارەنووسی ئەو منداڵە یەکلایی بکەنەوە".\nکارمەندێکی تەندروستیی بەشی منداڵانی ناکام لە نەخۆشخانەی منداڵانی کەرکوک کە زۆرترین گرنگی بە "ئەیوب" دەدات بۆ ئاژانسی ئانادۆڵو گوتی: "من ھەر وەک منداڵێکی خۆم گرنگی پێ دەدەم و لە دوای تەواوبوونی دەوامیشمەوە پەیوەندی بە ھاوڕێکانم دەکەم و ھەواڵی "ئەیوب" دەپرسم و خەمی ئەومە".\nئەو گوتیشی: "کاتێک پێیان گوتین دادگا منداڵەکە دەبەخشێتە خێزانێک کە منداڵیان نییە، من ئەو شەوە تابەیانی بۆ "ئەیوب" گریاوم و ھەروا ھەستم کردووە بەشێکە لەخۆم، گەر دادگایش نەیبەخشێتە ھیچ کەسێک ئەوا من ئامادەم تا کۆتایی ژیانم وەک منداڵی خۆم بەخێوی بکەم".\nهەڵگرتنەوەی منداڵانی بێ کەسوکار کە بەپێی ئامارەکانی فەرمانگەی تەندروستی کەرکوک وەک دیاردەیەک دەردەکەوێت لە ماوەی رابردوودا، زیاتر بووە و تەنها لە ماوەی ئەمساڵدا، چوار منداڵی بێ کەسوکار لە کەرکوک هەڵگیراونەتەوە.\nهۆکاری زیادبوونی ئەو دیاردەیە بە رای توێژەرێکی دەروونی دەگەڕێتەوە بۆ دۆخی ئەمنی کەرکوک و قەیرانی دارایی.\nلەوبارەیەوە توێژەری دەروونی، چینەر سیروان بۆ ئاژانسی ئانادۆڵو وتی: "ھاتنی ژمارەیەکی زۆری ئاوارە بۆ شارەکە، زیادبوونی حاڵەتەکانی دروستکردنی منداڵ لە دەرەوەی خێزان و قەرەباڵغبوونی ژمارەی خێزانەکان لە کەرکوک ھۆکارێکە بۆ زیادبوونی ئەو حاڵەتانە ئەمە جگە لە ھۆکاری خراپی بواری ئەمنی و ئاسایش و خراپبوونی دۆخی ماددی و بژێوی ژیانی خەڵک کاریگەری دەکاتە سەر دۆخی دەروونی خەڵک و وا دەکەن بەخێوکردنی منداڵ لەم دۆخەدا قورس بێت و دیاردەی فڕێدانی منداڵیش زیاتربێت".\nبەپێی یاسا، خانەی سەرپەرشتیارانی کەرکوک ناتوانن "ئەیوب" لەخۆبگرن، چونکە منداڵانی خوار پێنج ساڵان وەرناگرن و ئەوەیش وا دەکات ئەو منداڵە بێ کەسوکارانەی لە کەرکوک بێسەرپەرشتن ببرێنە نەخۆشخانەی منداڵانی کەرکوک.\nبەپێی ئامارەکانی فەرمانگەی تەندروستیی کەرکوک لە ماوەی نۆ مانگی ئەمساڵدا، چوار منداڵی بێ کەسوکار لە کەرکوک هەڵگیراونەتەوە کە سێیانیان منداڵی تازە لەدایکبوو بوون، بەھۆی نەبوونی شوێنیکیش بۆ ئەو منداڵانە لە نەخۆشخانەی منداڵانی کەرکوک دەھێڵڕێنەوە تا ئەو کاتەی دادگا بڕیار دەدات بیدات بە خێزانێکی کەرکوک.


بەرشلۆنە، وادەیەكی تازەی بۆ دەستخستنی نێیمار دیاری كرد\nڕیبیچ، لە میلانۆ زۆر ئاسوودە دەبێ\nئەستێرەی كرواتی ئەنتی ریبیچ، یاریزانی یانەی فرانكفۆرتی ئەڵمانی، دووپاتی كردەوە، كە زۆر ئاسوودە و دڵخۆشە بە نزیكبوونەوە لە واژۆكردنی بۆند لەگەڵ یانەی ئەی سی میلان، بەرانبەر رۆییشتنی یاریزان ئەندریە سیلڤا بۆ یانە ئەڵمانییەكەی خۆی.\nئێستە ریبیچ گەییشتووەتە شاری میلانۆ، بۆ تەواوكردنی ڕێوشوێنەكانی چوونی بۆ میلان، كە بۆندەكەی بە شێوەی كاتی و خواستنە، لەگەڵ بژاردەی بۆندی هەمیشەیی بە 25 ملیۆن یۆرۆ.\nسایتی فوتبۆڵ ئیتاڵی، بڵاوی كردووەتەوە، كە ڕیبیچ، دوای گەییشتنی بە میلانۆ، وتوویەتی: زۆر ئاسوودەم كە لە میلانۆم، بژی و سەركەوێ میلان.\nسایتەكە روونی كردووەتەوە، كە ئەو یاریزانە 25 ساڵانە، بە خولی ئیتاڵی نامۆ نییە و پێشتر لە نێوان ساڵانی 2013 و 2018ـدا لە ریزی یانەی فیۆرێنتینیادا یاری كردووە و ئەزموونی یاریكردنی لە خولی ئیتاڵیا زۆرە.\nیانەی میلان، سەرەتا دەیویست بۆند لەگەڵ ئەنخێل كۆریای یاریزانی یانەی ئەتلەتیكۆ مەدریددا واژۆ بكات، بەڵام لەوەدا شكستی خوارد و رووی لەو یاریزانە كرواتییە كرد.\nفریدی بۆبیچ، بەڕیوەبەری وەرزشیی یانەی فرانكفۆرت، وتوویەتی كە لەگەڵ یانەی میلاندا گەییشتوونەتە ڕێككەوتن و بەو جۆرە بڕوات، ئەندریە سیلڤا دەبێتە یاریزانی ئینتراخت فرانكفۆرت و ریبیچیش دەبێتە میلانی.\nناڤاس پشكنینیشی تەواو كرد و بووە پاریسی\nكیلۆر ناڤاس، گۆڵپارێزی ریاڵ مەدرید، پشكنینی پزیشكی لە یانەی پاریس سانت جێرمان تێپەڕاند و بووە گۆڵپارێزی ئەو یانەیە.\nرۆژنامەی مۆندۆ دیپۆرتیڤۆی ئیسپانی، روونی كردووەتەوە، كە یاریی ڤیا ریاڵ، كۆتایاریی ناڤاس بوو لەگەڵ ریاڵ مەدرید، بەو جۆرە ئەو گۆڵپارێزە كۆستاریكییە دەبێتە یاریزانی یانەی پی ئێس جی فەرەنسی.\nچەند ساتێكی كەم پێش داخستنی دەرگەی گواستنەوەی هاوینەی یاریزانان، ئەو بۆندە سەر خرا. بەو جۆرە، گۆڵپارێزی فەرەنسی ئەلفۆنس ئەریۆلا، بە شێوەی خواستن دەچێتە ریاڵ مەدرید بۆ وەرزێك.\nبەو جۆرە، دوای بە دەستهێنانی چەند ناسناوێك، كە خۆی لە خولی ئیسپانیا و جامی سوپەری ئیسپانیا و چامپینۆس لیگ و جامی سوپەری ئەورووپا و مۆندیالی یانەكان، ئەو گۆڵپارێزە كاروانی پیشەگەریی لەگەڵ یانەی شایانەی مەدرید كۆتایی پێ هات.\nرۆییشتنی ناڤاس، چاوەڕێكراو بوو، بە تایبەت پێشتر لە ڕێی تۆڕە كۆمەڵایەتییەكانەوە ماڵئاوایی لە یاریزانانی هاویانەی و هاندەران كردبوو.\nرۆژنامەی سپۆرتی كاتەلۆنی، لە بەرگی ژمارەی دوێنێ دووشەممەدا، نووسیبووی كە نێیمار لە ساڵی 2020ـدا دەبرێتە ریزەكانی یانەی بەرشلۆنەوە، كە مەبەست لێی ماوەی گواستنەوەی زستانە، یان هاوینەی داهاتووە.\nرۆژنامەكە، دووپاتی كردووەتەوە، كە ئێستە نێیمار ناتوانێ درێسی بەرشلۆنە بپۆشێ، بەڵكوو لە ماوەی گواستنەوەی زستانەدا، یان لە هاوینی دادێ ئەو كارە ئەنجام دەدرێ.\nرۆژنامەكە، ئەوەیشی خستووەتە روو، كە چیرۆكی نێیمار و بەرشلۆنە كۆتایی پێ نەهاتووە.\nئەو هەواڵەی سپۆرت، دوای ئەوە دێ، كە نێیمار، ماڵبات و نزیكانی ئاگەدار كردووەتەوە، كە ئەم وەرزە لە پاریس سانت جێرمان دەمێنێتەوە، دوای ئەوەی یانەی پی ئێس جی، هەموو بۆند و ئۆفەرەكانی یانەی بەرشلۆنەی رەت كردەوە.


سەرۆك بارزانی بە بۆنەی یادی 32 ساڵەی ئەنفالی بادینان په‌یامێكى بلاوكرده‌وه\n25/8/2020 - 20:39\nده‌قی په‌یامه‌كه‌ی سه‌رۆك مه‌سعود بارزانی:\nتاوانی ئەنفالی بادینان درێژكراوەی ئەو زنجیرە تاوان و كارەساتانە بوو كە رژێمی پێشووی عێراق بە مەبەستی قڕكردن و لەناوبردنی گەلی كوردستان لە هەشتاكانی سەدەی بیستەمدا لە ناوچە جیاجیاكانی كوردستان ئەنجامی دا. لە 25ـی ئابی 1988 هەتا 6ـی ئەیلوولی 1988ـدا بەشێكی زۆری ناوچە و گوندەكانی دەڤەری بادینان كەوتنە بەر هەڵمەتی نامرۆڤانەی كیمیابارانكردن، گرتن، كوشتن، راگواستن و ئەنفالی هاووڵاتیانی بێ تاوان لە لایەن هێزەكانی رژێمی ئەو كاتی عێراق. بە هەزاران كەس شەهید، بێ سەروشوێن و ئاوارە كران و سەدان گوندیش خاپوور كرا.\nگەورەترین كێشەی رژێمەكانی پێشوو و نەیارانی كوردستان، بوونی گەلێك بوو كە خاوەنی مێژوو و جیۆگرافیا و تایبەتمەندییەكانی نەتەوە بوو. ئەوان مەبەستیان بوو لە رێگەی زەبر و زەنگ و جینۆساید و ئەنفال و گۆڕینی دیموگرافییەوە كۆتایی بە بوونی گەلی كوردستان بهێنن. بەڵام خۆڕاگریی خەڵكی كوردستان رێگەی لەوە گرت ئەو پیلانە شووم و نامرۆڤانەیە سەر بگرێت.\nلە یادی كارەساتی ئەنفالی بادیناندا جەخت لە رەوایەتیی ماف و داواكارییەكانی گەلەكەمان دەكەینەوە و پێویستیشە دەوڵەتی عێراق قەرەبووی هەموو ئەو تاوان و كارەساتانە بكاتەوە كە لە سەد ساڵی رابردوو بەسەر گەلی كوردستانی هێناوە.\nلەو یاده تاڵەدا سڵاو بۆ گیانی پاكی شەهیدانی ئەنفالی بادینان و گەرمیان و بارزان و هەموو شەهیدانی رێگەی ئازادیی كوردستان دەنێرین و راشیدەگەیێنین، كە هەرگیز ئەو زوڵم و نەهامەتی و تاوانانە لە یاد ناكەین كە لەدژی گەلەكەمان كراون.\n25ـی ئابی 2020


18 مانگە هاوكاریی پێشمەرگەی شەهید و بریندارانی شەڕی داعش خەرج نەكراوە |\nHome ڕاپۆرت 18 مانگە هاوكاریی پێشمەرگەی شەهید و بریندارانی شەڕی داعش خەرج نەكراوە\nوارسی شەهید پێنج ملیۆن و بریندار یەك ملیۆن دیناری پێ دەدرێت\nلە سەرەتای شەڕی داعشدا حكوومەتی هەرێم بڕیاری هاوكاریكردنی وارسی شەهید و بریندارەكانی ئەو شەڕەی دەركرد، بەڵام لە مانگی 5ـی ساڵی 2015ـوە تا ئێستا ئەو هاوكارییانە خەرج نەكراون و وەزارەتی پێشمەرگەش خەرجنەكردنی ئەو پارەیە دەبەستێتەوە بە نەبوونی پارەوە.\nلە سەرەتای دەستپێكردنی شەڕی داعشدا لە ساڵی 2014 حكوومەتی هەرێم لە مانگی حەوتی هەمان ساڵدا بڕیارێكی دەركرد كە دەسەڵاتی دا بە وەزارەتی پێشمەرگە بۆ هەر شەهیدێكی پێشمەرگە 5 ملیۆن دینار و بۆ هەر بریندارێك یەك ملیۆن دینار خەرج بکرێت، بەڵام بە پێی بەدواداچوونەكانی ״ئاژانس״ تا ئێستا 65%ـی شەهید و بریندارەكانی پێشمەرگە ئەو هاوكارییەیان وەرنەگرتووە و لە مانگی پێنجی ساڵی پاریشەوە هیچ بڕەپارەیەكی ئەو هاوكارییە سەرف نەكراوە.\nوەزارەتی پێشمەرگەی حكوومەتی هەرێم ڕایدەگەیەنێت، لە مانگی پێنجی ساڵی 2015ـوە ئەو هاوكارییە خەرج نەكراوە.\nجەبار یاوەر، ئەمینداری گشتیی وەزارەتی پێشمەرگە بە ״ئاژانس״ی ڕاگەیاند، لە مانگی 5ـی ساڵی 2015ـوه تا ئێستا پارەی جموجۆڵ خەرج نەكراوە بۆ وەزارەتی پێشمەرگە، چونكە پارە و سویلە نییە و ئەو هاوكارییەش لەو پارەیە دەدرێت״.\nئەگەرچی لە سەرەتای شەڕی داعشدا حکوومەتی هەرێم دەسەڵاتی دا بە وەزارەتی پێشمەرگە هاوکاریی وارسی شەهید و بریندارەكانی شەڕی داعش بکات، بەڵام لە مانگی 5ـی ساڵی 2015ـەوە تا ئێستا نەتوانراوە ئەو هاوكارییانە خەرج بكرێت.\nلەگەڵ پەلامار و هێرشی داعش بۆ سەر سنوورەكانی هەرێمی كوردستان، حكوومەت لە مانگی حەوتی ساڵی 2014ـدا دەسەڵاتی دا بە وەزارەتی پێشمەرگە بۆ هەر شەهیدێكی پێشمەرگە 5 ملیۆن دینار و بریندارێك یەك ملیۆن دیناری پێ بدرێت، بەڵام بە پێی بەدواداچوونەكانی ״ئاژانس״ تا ئێستا 65%ـی شەهید و بریندارەكانی پێشمەرگە ئەو هاوكارییەیان وەرنەگرتووە.\nدلێر ماوەتی، جێگری سەرۆكی لیژنەی پێشمەرگە لە پەرلەمانی كوردستان دەڵێت، بەشی زۆری كەسوكاری شەهید و بریندارەكان ئەو هاوكارییەی حكوومەتیان وەرنەگرتووە.\nماوەتی بە ״ئاژانس״ی وت: ״كەمتر لە 40%ـی ئەو كەسانە ئەو هاوكارییەیان وەرگرتووە و ئەوانی تر پێیان نەدراوە״.\nباسی لەوەش كرد، پێشمەرگە بریندارەكان لەسەر خەرجیی خۆیان چوونەتە دەرەوە و تا ئێستا پارەكانیان نەدراوەتەوە و وەزارەتی دارایی پارەكانی وەزارەتی پێشمەرگە خەرج ناكات.\nبە پێی ڕاگەیەندراوەکانی وەزارەتی پێشمەرگەی حکوومەتی هەرێم، لە سەرەتای شەڕی داعشەوە تا ئێستا زیاتر لە هەزار و 500 شەهیدی پێشمەرگە تۆمار كراوە و نزیكەی 10 هەزار پێشمەرگەش بریندار بووە، ئەمە لە كاتێكدا هەرێمی كوردستان ماوەی دوو ساڵ و 4 مانگە لە شەڕی دژی داعشدایە.\nسەرۆكی لیژنەی پێشمەرگە لە پەرلەمانی كوردستان سەرفنەكردنی ئەو پارەیە بۆ شەهید و بریندارەكانی شەڕی داعش دەبەستێتەوە بەوەی حكوومەتی هەرێم ״پارەی نییە و بارودۆخی حكوومەت خراپە״.\nئاری هەرسین، سەرۆكی لیژنەی پێشمەرگە لە پەرلەمانی كوردستان بە ״ئاژانس״ی وت: ״وەزعی حكوومەت خراپە و وەزارەتی پێشمەرگە قەرزارە، ڕۆژانە تەلەفۆنی پێشمەرگە و گلەییەكانم بۆ دێت، بەڵام یەك ماڵی شەهید تەلەفۆنی بۆ نەكردووم و بڵێت بۆچی حكوومەت پارەی ئەو هاوكارییەمان پێ نادات״.\nوتیشی: ״خێزانێك ڕازی بێت شەهید لە پێناو كوردستان بدەن، ئەوەندەش ڕادەوەستن تا حكوومەت وەزعی باش دەبێت و هاوكارییەكەیان وەربگرن.״\nوتیشی: ״ئەگەر پارە لە وەزارەتی داراییە و پارتی نایدا بە شەهید و بریندارەكان با بۆم بسەلمێنێت ئەوا من ئیستیقالە لە پارتی دەكەم.״\nحكوومەتی هەرێمی كوردستان لە سەرەتای ساڵی 2014ـوە لە قەیرانی داراییدایە و وەك خۆیان ڕایانگەیاندووە قەرزاری كۆمپانیا دەرەكی و ناوخۆییەكانن و لە سەرەتای ساڵی 2016ـوە بە هۆی نەبوونی پارەوە بڕیاری پاشەكەوتی مووچەی فەرمانبەرانی هەرێم دەركرا.\nمستەفا چاوڕەش، بەرپرسی مەڵبەندی 9ـی پێشمەرگەی یەكێتیی، ئاماژەی بەوە دا، تەنها هۆكاری دواكەوتنی ئەو هاوكارییە قەیرانی داراییە و بۆ ״ئاژانس״ وتی: ״داوامان لە وەزارەتی پێشمەرگە كردووە ئەو هاوكارییە دابەش بكرێت״.\nلە بەرانبەردا وەزارەتی پێشمەرگەی حكوومەتی هەرێم ڕایدەگەیەنێت، لە مانگی پێنجی ساڵی 2015ـوە ئەو هاوكارییە خەرج نەكراوە.\nجەبار یاوەر، ئەمینداری گشتیی وەزارەتی پێشمەرگە بە ״ئاژانس״ی ڕاگەیاند، لە مانگی 5ـی ساڵی 2015 تا ئێستا پارەی جموجۆڵ خەرج نەكراوە بۆ وەزارەتی پێشمەرگە، چونكە پارە و سویلە نییە״.\nوتیشی: ״هاوكاریی شەهید و بریندار لەگەڵ ئەو پارەیە بوو كە بە پارەی جموجۆڵ جگە لە مووچە دەدرا بە وەزارەتی پێشمەرگە، لەو كاتەشەوە ئەو پارەیە بڕدرا ئەو هاوكارییە وەستا بەڵام مامەڵەكانیان هەمووی لای ئێمەیە.״\n״ئاژانس״، لە ماوەی دوو ڕۆژدا هەوڵی دا بریكاری وەزارەتی دارایی بە وەكالەت وەربگرێت، بەڵام وەڵامی تەلەفۆنەكەی نەدایەوە.\nپێنج ساڵە وەزارەتی ناوخۆ بڕیارێكی بارزانی جێبەجێ ناكات


ئه‌م كاتژمێره به یه‌ك ملیۆن دۆلاری ئه‌مه‌ریكی فرۆشرا\nدوو گه‌نج به‌ناوی "جاكوب و ئسترۆنۆمیا" یه‌كێك له به‌ناوبانگترین و گرانترین جۆری كاتژمێریان دروست كرد له دنیادا كه نرخه‌كه‌ی ده‌گاته یه‌ك ملیۆن دۆلاری ئه‌مه‌ریكی.\nبه‌پێی هه‌واڵێك كه له ماڵپه‌ڕی "forbes" دا بڵاو كراوه‌ته‌وه و باس له یه‌كێك له گرانترین كاتژمێره‌كان ده‌كات له دنیادا كه له‌لایه‌ن دوو گه‌نجه‌وه دروست كراوه و ده‌ڵێت، دوو گه‌نج له شاری جنێڤی وڵاتی سویسڕا یه‌كێك له گرانترین كاتژمێره‌كانیان دروست كرد كه نرخه‌كه‌ی یه‌ك ملیۆن دۆلاری ئه‌مه‌ریكییه، كه ئه‌م كاتژمێره به چه‌ندان ئه‌ڵماس و ماده‌ی گرانبه‌ها دیزاین كراوه و بووه‌ته جێگه‌ی سه‌رسامبوونی خه‌ڵكی.\nوه‌ك ئه‌م دوو گه‌نجه روونیان كردووه‌ته‌وه و ده‌ڵێن، ئه‌م كاتژمێره‌مان به ماوه‌ی 37 هه‌فته دروست كردووه و چه‌ندان دیزاینی جیاجیامان تێدا كردووه و ناومان لێناوه "بێهووده" یان "بێهه‌ڵه" و له‌گه‌ڵیدا ئێمه ئه‌م كاتژمێره به ناوی "رۆژی دواتر" ناو ده‌به‌ین، چونكه دیزاینه‌كه‌ی چه‌ندان مانای جیاواز ده‌دات و شێوازێكی ناوازه‌ی دنیا ده‌دات.\nله درێژه‌ی بابه‌ته‌كه‌دا ئاماژه‌یان به‌وه داوه كه ئه‌م كاتژمێره به چه‌ندان ئه‌ڵماسی گرانبه‌ها دیزای كراوه، جگه له‌وه‌یش رۆژژمێرێكی تێدایه كه به گۆی زه‌وی دیزاینیان كردووه و شێوه‌یه‌كی گه‌وره‌یان بۆ شووشه‌ی كاتژمێره‌كه داناوه و ده‌سته‌كانی له زێر دروست كراوه و شووشه‌كه‌ی كریستاڵه، ئه‌مه‌یش وای كردووه كه ئه‌م نرخه‌ی هه‌بێت كه یه‌ك ملیۆن دۆلاری ئه‌مه‌ریكییه.\nئه‌م بابه‌ته 352 جار خوێنراوه‌ته‌وه\nكۆمساى ورووژێنه‌ر ده‌رده‌كه‌وێته‌وه\nیەكەم بووكەڵەی سێكسی زیرەك دەخرێتە روو\nچیرۆكی ئه‌و دوو برایه‌ی تۆڕه كۆمه‌ڵایه‌تییه‌كانیان هه‌ژاند چی بوو؟\nیاریی pubg كچ و كوڕێكی تری به‌یه‌ك گه‌یاند\nیاریدەدەری شاجوانی كوردستان روونكردنەوەیه‌ك بڵاو ده‌كاته‌وه\nئه‌ڤین ئاسۆ له ناسینی ئه‌م كه‌سه په‌شیمانه\nكاردینا ریكلامى ده‌رمانى شوێنى هه‌ستیار ده‌كات\nهه‌رگیز هه‌یفات به‌م شێوه‌یه نه‌بینیوه


ڕۆژەڤی ١٥-٧-٢٠١٩ | ROJnews\nدووشەممە, 15 يول 2019 - 07:13\n- لەهۆڵی هۆتێل چوارچرا لەشاری هەولێر، لیژنەی داکۆکی کردن لە مافی ڕۆژنامەنووسانی سەندیکای ڕۆژنامەنووسانی کوردستان، ٢٣ ڕاپۆرتی لە کۆنگرەیەکی ڕۆژنامەنووسیدا دەخاتە ڕوو، کاتژمێر ١٠:٣٠ خولەک.\n- ڕێکخراوی مەسەلە، لەهۆڵی هۆتێل ئەربیل بێست، لەشاری هەولێر، (کۆڕبەندی ژنان) بەشداری ژنان لە پرۆژەکانی حکومەتدا ئەنجامدەدات، کاتژمێر ١٠:٠٠.. بەڤیدیۆ\n- دەرچوانی سێ یەکەمی سەر ئاستی بەش و کۆلێژەکانی زانکۆ و پەیمانگا حکومیەکانی هەرێمی کوردستان بۆ ساڵی ٢٠١٦-٢٠١٥ گردبوونەیەکی هێمنانە ڕێکدەخەین لەبەردەم ئەنجومەنی وەزیران بەمەبەستی هەرچی زووە دەرکردنی فەرمانی دامەزراندنمان و تەواوکردنی سەرجەم ڕێکارەکانی پەیوەست بە دامەزراندنمان لەماوەی ٢٠ ڕۆژدا، کاتژمێر ١١:٠٠..بەڤیدیۆ\n- خوشک و براکانی شەهید دیار غەریب، باس لە ژیانی منداڵیی و گەنجیی براکەیان و کەسایەتیی و تایبەتمەندییەکانی دەکەن، لەپاڵ ئەوەشدا دەڵێن: دیار هەموو ژیانی خۆی بۆ گەلەکەی تەرخانکرد، با پێکەوە ڕێبازەکەی بگەیەنینە سەرکەوتن و خەونەکانی بەدیبهێنین..بەڤیدیۆ\n- لەکابینەی نۆیەمی حکومەتی هەرێمی کوردستاندا ١٧ وەزیری پیاو و ٣ وەزیری ژن هەیە، بەڵام ئەوە بەپێی داخوازی ژنان نەبوو، کە داوایان کردبوو ڕێژەی بەشداریی ژنان لە ٣٠٪ کەمترنەبێت، بەڵام ئەو ڕێژەیە ١٤% دەکات، بۆیە ئێستا ژنان لەهەوڵی ئەوەدان، کە لەناو ڕاوێژکارەکانی سەرۆکی هەرێمدا ژن هەبێت..بەڤیدیۆ\n- کلتوری کارکردن بە هەرەوەزیی لە گوندەکانی باڵەکایەتیی پارێزراوە و ئەمەش پەیوەندییە کۆمەڵایەتییەکانی بە گەرموگوڕیی هێشتووەتەوە، گوندنشینان ئێستا سەرقاڵی دروێنەی گەنم-ن..بەڤیدیۆ\nباڵیۆزی تورکیا لە عێراق بە ئامانجی شکاندنی بایکۆت، کە لەلایەن گەلی باشوری کوردستانەوە...\nمەحمود عوسمان: کاتی فشارکردنە بۆ ئازادکردنی ئۆجالان\nمەحمود عوسمان، ڕایدەگەیەنێت، کە كاتی ئه‌وه هاتووه كه ئه‌مریكا و ڕووسیا و كۆمه‌ڵگای...\nکۆبانێ، هێزەکانی هاوپەیمانان لە بارەگای سرین کشانەوە\nهێزەکانی هاوپەیمانی نێودەوڵەتی لە بارەگای سرین لە باشوری کۆبانێ کە گەورەترین بارەگای هاوپەیمانییە...\nچاوپێکەوتنی ترامپ و ئەردۆغان بە گفتوگۆی بازرگانی دەستیپێکرد\nچاوپێکەوتنی نێوان دۆناڵد ترامپ سەرۆکی ئەمریکا و ڕەجەب تەیب ئەردۆغان سەرۆکی تورکیا لە کۆشکی سپی...\nڕۆژنامەنووسێکی دیکە دەستبەسەر کرا\nڕۆژنامەنووسێکی دیکە بە فەرمانی دادوەری گەرمیان دەستبەسەر کرا و ئەو دەزگایەشی، کە کاری تێدا دەکات...\nبەڕێوەبەری گشتی چاپ و بڵاوكراوەكان، هۆشداری دەداتە ئەو کەناڵانەی تائێستا بەردەوامن لە پەخشکردنی...\nنەوجەوانێکی خەڵکی ڕۆژئاوا لە کامپی بەردەڕەش خۆی سووتاند\nنەوجەوانێکی ئاوارەی خەڵکی ڕۆژئاوای کوردستان لە کامپی بەردەڕەشی سەر بە پارێزگای دهۆک، خۆی سووتاند.\nهێزەکانی ئەمریکا ٢ بارەگایان لە قامیشلۆ دامەزراند\nهێزەکانی ئەمریکا ٢ بارەگای نوێیان لە شاری قامیشلۆ لە ناوچەی تربەسپییە دامەزراند.\n-کارمەندانی تەندروستی سەیدسادق گردبوونەوەیەکی ناڕەزایی بەڕێوەدەبەن بۆ گەڕاندنەوەی دەرماڵەی جوگرافی و دامەزراندنی کارمەندانی خۆبەخش، شوێن، بەردەم نەخۆشخانەی شەهید شەوکەت، کاتژمیر...\n13 نوف - 06:19\n- ڕێکخراوی WRO ڀێگەیاندنی ئافرەتان کۆنگرەیەکی ڕۆژنامەوانیی ئەنجام دەدات لەژێرناونیشانی"پێکەوە ژیانی کۆمەڵایەتی"، شوێن، هەولێر-انترناشیوناڵ، کاتژمێر١٠:٠٠ی سەرلەبەیانی..بەڤیدیۆ\n12 نوف - 07:13\n-کاتژمێر ۱۱:۰۰ تیمێکی پسپۆڕانی یاسایی لە کۆنگرەیەکی ڕۆژنامەنووسییدا هەڵمەتێک ڕادەگەیەنن بۆ کۆکردنەوەی ۱۰۰ هەزار واژۆ. بەمەبەستی گەیاندنی بەڵگەکانی بەکارهێنانی چەکی قەدەغەکراو و...\n11 نوف - 07:14\n-ژمارەیەک لە ژنان گردبوونەوەیەک لە شاری هەولێر لەبەردەم پارکی شانەدەر ئەنجام دەدەن و گروپێک بەناوی ژنانی کورد ڕادەگەیەنن، کاتژمێر ١٠:٠٠..بەڤیدیۆ\n10 نوف - 07:11\n-لە هەڵەبجە شانۆی خەج و سیامەند نو سێوی ٢١ نمایش دەکرێن..کاتژمێر ٢:٣٠ خولەک..بەڤیدیۆ\n9 نوف - 07:12\n-ژنە نووسەر و مێژووناس لەیلان پێشنیارەکەی موراد قەرەیلان بە "پیرۆز" ناودەبات و بە گرنگی دەزانێت، کە ڕۆشنبیران و هونەرمەندان هەوڵی خۆیان بخەنەگەڕ بۆ پێکهێنانی یەکێتیی نەتەوەیی...\n8 نوف - 07:00


سەرۆک ترامپ بڕیاری سەرۆکایەتی لەسەر هاوکاری بۆ هاتنەوە سەرخۆی ئابوری دەدات\nسەرۆک دانۆڵد ترامپ ڕۆژی شەممە بڕیارێکی دا بۆ درێژکردنەوەی ماوەی هاوکاری بێکاران بۆ ئەو دەیان ملیۆن ئەمەریکاییەی لە میانەی بڵاوبوونەوەی پەتای کۆرۆنا کارەکانیان لەدەستداوە و هەروەها بۆ دووا خستنی باج، ئەمەش پاش ئەوەی وتووێژەکان لەگەڵ کۆنگرێس بۆ پاکێجێکی هاوکاری ئابوری شکستی هێنا.\nلە کاتێکدا حاڵەتەکانی توش بوون بە ڤایرۆسی کۆرۆنا خەریکە لە ئەمەریکا دەگەتە پێنج ملیۆن کەس و 162 هەزار کەسیش بەو هۆیەوە گیانیان لەدەست داوە، ڕۆژی شەممە سەرۆک ترامپ بڕیاری دا هەفتانە 400 دۆلار بدرێت بەو کەسانەی کە کاریان نییە ئەمەش یەک لەسەر سێی کەمترە لەو 600 دۆلارەی لە ماوەی 20 هەفتەی ڕابوردوو دا دەدرا بەو کەسانەی کە کارەکانیان لەدەستدابوو. کۆنگرێس ئەو بڕە هاوکارییەی لە 1 ی مانگی 8 وە بڕی و وتووێژەکان بۆ درێژکردنەوەی کاتەکە ڕۆژی هەینی شکستی هێنا لە کاتێکدا کۆشکی سپی و دیموکراتەکان جیاوازی زۆریان هەبوو لەسەر هاوکارییەکان بۆ دەربازبوون لە قەیرانەکە.\nلە میانەی کۆنفرانسێکی ڕۆژنامەوانی لە شوێنێکی تایبەتی خۆی لە نیوجێرسی سەرۆک ترامپ سەبارەت بەو بڕەی کە کەمترە لەوەی پێشو گوتی " ئەمە ئەو پارەیەیە کە پێویستیانە، ئەو بڕەیە کە دەیانەوێت، ئەمە وایان لێدەکات هۆکارێکیان هەبێت بگەڕێنەوە بۆ سەر کار."\nسەرۆک گوتی لە سەدا 25 ی ئەو بڕە پارەیە لەلایەن ویلایەتەکانەوە دەدرێت، کە بودجەی ئەوانیش بەهۆی قەیرانەکەوە زیانی پێگەیشتووە. سەرۆک هەوڵ دەدات 44 ملیۆن دۆلاری کە پێشتر پەسەند کرابوو بخاتە لاوە بۆ هاوکاری ویلایەتەکان بۆ هاوکاری کردنی زیاتری ئەوانەی کاریان لەدەستداوە، بەڵام ئەمەش دەکەوێتە سەر ویلایەتەکان بڕیار لە چۆنییەتی و بڕی هاوکارییەکە بدەن. هاوکارییەکەی کە لە ماوەی ڕابوردوودا بۆ بێکاران تەرخان کرابوو هەموی لەلایەن حکومەتی فیراڵەوە دەدرا.\nسیناتۆر ڕان ویدن نوێنەری ئۆریگن /یەکێک لە دیموکراتە باڵاکانی کۆمیتەی دارایی سینات\nسیناتۆر ڕان ویدن نوێنەری ئۆریگن کە یەکێکە لە دیموکراتە باڵاکانی کۆمیتەی دارایی سینات دەڵێت " دانۆڵد ترامپ هەوڵ دەدات سەرنج لەسەر شکستەکەی بۆ درێژکردنەوەی ماوەی 600 دۆلار هاوکارییەکەی فیدراڵی بۆ 30 ملیۆن کەسی بێکار لابدات بە ڕاگەیاندنی بڕیارە سەرۆکایەتییە نایاساییەکانی."\nسەرۆک دانۆڵد ترامپ هەروەها باجی ئەو کەسانەش ڕادەگرێت کە لە ماوەی ساڵەکەدا داهاتیان لە 100 هەزار دۆلار کەمترە. ویدن لەسەر ئەمەش دەڵێت "ئەم باج کەمکردنەوە ساختەیەش دەبێتە شۆکێکی گەورە بۆ کارمەندەکانی کە هەستیان دەکرد باجیان کەم دەکرێتەوە" ئەو دەڵێت " کارمەندەکان لە داهاتوودا دەبێت پارەیەکی زۆر زیاتر بدەن."\nسەرۆک دانۆڵد ترامپ لە میانەی کۆنفرانسێکی ڕۆژنامەگەری\nلە کۆتایشدا سەرۆک گوتی بڕیاری پاراستنی کرێچییەکان لە دەرکردن درێژدەکاتەوە و ماوەی ڕاگرتنی دانەوەی قەرزی خوێندنیش بۆ خوێندکارەکان درێژدەکاتەوە و هیچ قازانجێک دانانێت لەسەر ئەو قەرزانەی لە بانکی فیدراڵی کراوە بۆ خوێندن.\nجۆ بایدن کاندیدی چاوەڕوانکراوی دیموکراتەکان بۆ سەرۆکایەتی\nکاندیدی سەرۆکایەتی دیموکراتەکان جۆ بایدن ئەم بڕیارانەی بە " بە زنجیرەیەک بڕیاری نیوەچڵ" لەقەڵەمداو دانۆڵد ترامپی بەوە تاوانبار کرد کە ئاسایشی کۆمەڵایەتی دەخاتە " مەترسییەکی گەورەوە" بە دوواخستنی باجی موچە کە بەو باجانە پارەی ئەو بەرنامەیە دەدرێت.\nبەڵام ڕێبەری زۆرینە لە سینات مچ مککانەڵ لە بەیاننامەیەکی ڕۆژی شەممەدا گوتی " ئەمەریکاییەکانی کە بە زەحمەتیدا تێدەپەڕن ئەمڕۆ پێویستان بە کردارێکە. لە کاتێکدا دیموکراتەکان زیانیان بە وتووێژەکان گەیاند بە داواکارییە نامەنتقییەکانیان کە هاوکاری ئەو خەڵکەی نەدەکرد کە کاردەکەن، من پشتیوانی لە سەرۆک ترامپ دەکەم بۆ دۆزینەوەی بژارەکانی تا هاوکاری بێکاران و پشتیوانییەکانی تر بگات بەو کەسانەی کە پێویستیان پێیەتی."\nسەرۆک دانۆڵد ترامپ لە مایەنی مشتومڕێکی لە کۆشکی سپی لەگەڵ مچ مککانەڵ ڕێبەری زۆرینەی سینات، کۆماری نوێنەری کەنتاکی\nوتووێژەکانی نێوان دیموکراتە باڵاکانی کۆنگرێس و کۆشکی سپی پاش نزیکەی دوو هەفتە گەیشتە بنبەست لە کاتێکدا جیاوازی نزیکەی 2 ترلیۆن دۆلار لە نێوانیان هەبوو.\nسەرۆکی ئەنجومەنی نوێنەران نانسی پلۆسی و ڕێبەری کەمینەی دیموکراتەکان لە سینات چاک شومەر پێشنیازی کەمکردنەوەی 3 ترلیۆن و 4 سەد ملیۆن دۆلاریان لە پاکێجی هاوکارییەکە کرد کە ئەمەش نزیکەی یەک لەسەر سێ دەبوو ئەگەر کۆمارییەکان ئەو ترلیۆنەی کە پێشنیازی زیادکردنیان کردبوو دوو هێند بکردایە. ئەو پاکجە یەک ترلیۆنییە لەلایەن نزیکەی 20 لە 54 ئەندامەکەی کۆمارییەکان لە سیناتدا دژایەتی کرا.\nنانسی پلۆسی سەرۆکی ئەنجومەنی نوێنەران و چاک شومەر ڕێبەری کەمینەی دیموکراتەکان لە سینات\nپلۆسی و شومەر ڕۆژی شەممە لە بەیاننامەیەکدا ڕایانگەیاند " ڕاگەیاندنە گرنگەکەی ئەـڕۆی سەرۆک ئەوە نیشان دەدات سەرۆک ترامپ هێشتا لە گرنگی یان پێویستی بەپەلەی ئەو قیرانە تەندروستی و ئابورییە نەگەیشتووە کە ڕوبەڕووی خازانەکانی چینی کارکەر بۆتەوە."\nئەوان گوتیشیان " ئەم ڕاگەیاندنەکانی ئەم ڕێبازانە هاوکارییەکی زۆر کەم دەبەخشیت بە خێزانەکان... هەروەها ئەم ڕاگەیاندنانە هیچ کارێک ناکەن بۆ زیادکردنی تاقیکردنەوەکان، هیچ ناکەن بۆ کردنەوەی خوێندنگاکان، هیچ ناکەن بۆ دابین کردنی خۆراک بۆ خێزانە برسییەکان، هیچ ناکەن بۆ ئەو قارەمانانەی لە سەرانسەری وڵاتدا کاریان لەدەستداوە، هیچ شتێکی تیا نییە بۆ خزمەتگوزاری پۆستەو گەیاندن و ڕاستی و دروستی هەڵبژاردنەکانمان، هیچی تیا نییە بۆ زۆر پێداویستی گرنگی خەڵی ئەمەریکا."\nشکستهێنانی وتووێژەکان لە نێوان کۆشکی سپی و دیموکراتەکانی کۆنگریس بەتایبەتی گرفتی خوێندنگاکان زیاد دەکات کە پشتیان بە ملیاران دۆلاری هاوکاری واشنتن بەستبوو بۆ خەرجییەکانی کردنەوەیان. چەندین بابەتی تریش هەبووە لە بڕیارەکانی ڕۆژی شەممەی سەرۆک ترامپدا باس نەکراون لەوانەشدا خولێکی تری 1200 دۆلاری هاوکاری فێدراڵ بۆ زۆربەی خەڵکی ئەمەریکا، هاوکاری بەڕێوەبەرایەتی پۆستەو گەیاندن و بڕێک پارە بۆ هاوکاریکردنی ویلایەتەکان بۆ ئەنجامدانی هەڵبژاردنەکانی مانگی 11.\nچوار یاسای دەربازبوون لە قەیرانی ڤایرۆسی کۆرۆنا کە نزیکەی بڕی 3 ترلیۆن دۆلارە لەلایەن هەردوو پارتییەوە پەسەند کراوە، بەڵام پارێزکاران لە شیانی ڕێککەوتنێکی تر کە قەرزێکی زۆری دەخستە سەر ئابوری کشانەوە.


سیستمی لامەركەزی جێبەجێ نەكرێت بوونی ئەنجومەنی پارێزگاكان بارە بەسەر خەڵكەوە\nچالاکیەکانی ڕیکخراو 2018-02-04 358 جار بینراوە کۆمێنت\nرۆژی شەممە ( 3-2-2018)، بەرنامەی حەوتەمی (ئەنجومەنی پارێزگای سلێمانی و هاووڵاتیان) بەمیوانداری هەریەكە لە بەڕێزان (ئەكرەم شەریف) ئەندامی لیژنەی شارەوانی و و لیژنەی پیشەسازی و وزەی ئەنجومەنی پارێزگا و (میدیا شێخ ئەحمەد) سەرۆكی فراكسیۆنی خزمەت و جێگری سەرۆكی لیژنەی تەندروستی لە ئەنجومەنی پارێزگا.\nسەرەتا بەڕێز (ئەكرەم شەریف) ئاماژەی بەوەدا كە سەرەكیترین گرفت لەبەردەم لیژنەی شارەوانی ئەنجومەن جێبەجێ نەكردنی یاسایە وەك خۆی.\nوتیشی: لە بواری تیۆری بڕیاری باشمان داوە بۆ جێبەجێ كردنی سیستمی لامەركەزی، بەڵام پێویستە حكومەت جێبەجێی بكات، چونكە ئەگەر جێبەجێ نەكرێت ئێمە وەكو ئەنجومەن هیچ ئیزافەیەكمان نابێت، جگە لە دروستكردنی بارگرانی لەسەر خەڵك.\nلەبارەی زیادەڕۆییەكان و هەوڵەكانی تاپۆكردنی زەوی و خانوە زیادەڕۆكان و بەكارهێنانیان بۆ بەرژەوەندی حزبەكان لەكاتی بانگەشەی هەڵبژاردن، ئەكرەم شەریف ئەوەیخستەڕوو كە ئەوان رێگریی لە هەر كارێكی نایاسایی و هەر كارێك دەكەن كە بەرژەوەندی گشتی تێدا بكرێتە قوربانی بەرژەوەندی كەسی و تایبەت.\nلەبارەی ئەنجومەنی شارەوانییەكانیشەوە وتی: دەبوایە هەر لەسەرەتاوە ئەنجومەنی پارێزگا كاری بۆ دروستكردنەوەیان بكردایە.\nمیدیا شێخ ئەحمەد: دەسەڵات رێگری بۆ ئەنجومەنەكان دروستدەكات بۆ ئەوەی ئەنجومەنەكان هەڵوەشێنرێنەوە.\nپاشان لە تەوەری دووەمی بەرەنامەكەدا بەڕێز (میدیا شێخ ئەحمەد) سەرۆكی فراكسیۆنی خزمەت و جێگری سەرۆكی لیژنەی تەندروستی ئەنجومەن ، ئاماژەی بە بارودۆخی تەندروستی لە سلێمانی دا و وتی: كەرتی تەندروستی لە سلێمانی باشە بەڵام زۆر نا و لە ئاستی شارێكی پێشكەوتوودا نییە.\nوتیشی: هەوڵی زۆرمان داوە بۆ یەكخستنی نرخی دەرمان و نۆرینگەكان و شوێنەكانیان لەگەڵ وەزیری تەندروستی و بەڕێوەبەری گشتی تەندروستی قسەمان كردووە و پێشنیارمان بۆ كردوون.\nئەوەشیخستەڕوو كە رۆژی یەكشەممە (4-2-2018) لیژنەی تەندروستی كۆدەبێتەوە و باس لە بانگهێشتكردنی بەڕێوەبەری تەندروستی سلێمانی بە وەكالەت دەكرێت تا بزانن بەرنامەی چییە بۆ تەندروستی سلێمانی.\nلەبارەی فراكسیۆنی خزمەت و ئەو دەنگۆیانەی كە باس لە هەڵوەشاندنەوەی دەكەن، تەئكیدی كردەوە كە فراكسیۆنەكەیان ماوە و بەردەوامە لە كارەكانی و وتیشی: مەكتەب سیاسییەكان دروستیان كردووە و هەر ئەوانیش دەتوانن هەڵیوەشێننەوە.\nهاوكات بە مافی خۆیانیزانی كە ئەوەی بە پێی یاسا بۆیان دیاریكرداوە وەریبگرن ، وەك بوونی پاسەوان و ئۆتۆمبێل بەڵام تا ئەو كاتەی ئەندامی ئەنجومەنن و پاشان رادەستی حكومەت یان ئەندامانی دوای خۆیانی بكەن.


:: PM:12:47:06/06/2022 \nئافره‌تان بۆ ده‌ركه‌وتنی جوانیی زیاتریان، حه‌ز ده‌كه‌ن به‌رده‌وام كه‌مترین موویان پێوه بێت، بۆیه په‌نا ده‌به‌نه به‌ر لێزه‌ر و چه‌ندان جۆری كرێم و ڕێ و جۆری جیاواز بۆ لابردن و كه‌مكردنه‌وه‌ی مووی له‌شیان. پزیشكان له‌و ناوه‌نده‌دا هۆشدارییه‌ك ده‌ده‌نه ئافره‌تان.\nنابێت ئافره‌تان به ئاسانی فریو بخۆن\nئه‌مڕۆ دووشه‌م شه‌شی حوزه‌یران، دكتۆر شنیا نوعمان پسپۆڕی نه‌خۆشییه‌كانی پێست، به "وشه"ی ڕاگه‌یاند، ئێسته له تۆڕه‌كانی كۆمه‌ڵایه‌تی بڕاندی زۆر جیاواز ڕێكلام بۆ چه‌ندان جۆری كرێم ده‌كه‌ن، گوایه مووه‌كانی له‌شی ئافره‌تان به ته‌واوی لا ده‌به‌ن. ئه‌مه‌یش به هیچ شێوه‌یه‌ك ڕاست نییه و نابێت ئافره‌تان به ئاسانی فریو بخۆن و ببنه كاڵای ده‌ستی بازرگانان و كرێمیان پێ تاقی بكه‌نه‌وه.\nئه‌و پزیشكه گوتی، "بۆ نموونه كرێمێك گوایه توركییه به‌ناوی (ICE THERAPY) بۆ لابردنی مووی له‌شی ئافره‌تان، به‌تایبه‌ت بۆ شوێنه هه‌ستیاره‌كان به‌كار ده‌هێنرێت، ئه‌مه زۆر ترسناكه و تووشی خورشت و حه‌ساسییه‌تیان ده‌كات".\nڕوونی كرده‌وه، "زۆربه‌ی ئه‌و كرێمانه‌ی دروست ده‌كرێن، ماده‌ی زیانبه‌خشیان به پێست تێدایه، پێست تووشی سووتانه‌وه ده‌كه‌ن، هاوكات مووه‌كان زیاتر ده‌بن له دوای ماوه‌یه‌ك و بگره تووشی شێواویش ده‌بن، ئافره‌تان ده‌بێت دڵنیابن جگه له له‌یزه‌ر له‌لای پزیشكی پسپۆڕ، هیچ شتێكی تر نییه مووه‌كان لاببات، به‌هه‌مانشێوه له‌یزه‌ر مووه‌كان لاواز ده‌كات نه‌ك به یه‌كجاری لای ببات".\nئافره‌تان له دێرزه‌مانه‌وه بۆ پێشاندانی جوانییه‌كانی خۆیان، به‌رده‌وام گرنگی به جوانكاری و خۆجوانتركردن ده‌ده‌ن، ئه‌مه‌یش بووه‌ته هه‌لێك بۆ بازرگانان كه چه‌ندان كرێم و مكیاج بۆ ئه‌و مه‌به‌سته دروست بكه‌ن، بۆیه چه‌ندان ده‌رمانی ساخته و كرێم و كه‌لوپه‌لی جوانكاری كوالێتی نزم، هاتوونه‌ته بازاڕه‌كان و ئافره‌تان تاقییان ده‌كه‌نه‌وه، دواتریش تووشی كێشه‌ی پێست و تێكچوونی ته‌ندروستییان ده‌كه‌ن.


بەهمەن تاهیر: پڕۆسەی بەپارتیبونی یەکێتی سووڕی خۆی تەواو دەکات. – WTARIKURD\n31ی ئاب یەکێتیی لە لوتکەی بوغرابونییەوە؛ هێنایەخوار، هێنانەخوارێک کە پارتی جێی گرتەوە، لە پێش 31ی ئاب، یەکێتییەکان بە پارتیان دەوت (مەگەر بە دوربین سەیری هەولێر بکەن!)، پارتی لەو پەڕزی لاوازیدا دەبینرا، بەڵام 31ئاب هەموشتێکی گۆڕی، خۆشمان بینیمان.\nپێش شازدەی ئۆکتۆبەر پارتی لە لوتکەی بوغراییدا بوو، بەڕادەیەک کۆنترۆڵی بڕیارەکانی ناو یەکێتی لە بەرژەوەندیی خۆی یەکاڵاکردبویەوە، شەقام بە نیوەی یەکێتیشیان دەوت پارتییەکانی ناو یەکێتی، پارتی نەوتی ژێر دەسەڵاتی یەکێتیشی وردەوردە قۆرخدەکرد، کەرکوکی زۆنی کەسک؛ خەریکبوو بەتەواوی لەدەست یەکێتی دەردەچو، بوغراییەکە گەشتە ئاستێ سەرۆکی پارتی، کاتێ ئەمریکا پێی دەوت ڕاپرسی مەکە، پیچەکیش حسابی بۆ ئەمریکا نەدەکرد، ئیتر بوغاریی لەمە زیاتر دەبێت!\nوەک ئەوەی 31ی ئاب پارتی, یەکێتی لە عەرزدا،، لە 16 ئۆکتۆبەریش، یەکێتی هاڕەی بەپارتی کرد.\nبەهەڵتۆقینەکەی 16 ئۆکتۆبەر، مشتکۆڵەیەکی ئێجگار توندیان لە پارتی دا، بە وەشاندنی ئەو مشتەکۆڵەیە، ئێستا پارتی هیچی لە کەرکوکدا نەماوە. وەک چۆن بە 31 ی ئاب؛ یەکێتی لە هەولێر پایەماڵکرا، ئەمیش ئێستا لە کەرکوک بەو دەردەچوە. پارتی لە پێش ئەم مشتەکۆڵەیە حسابی بۆ کەس نەدەکرد، ئێستا خۆی کەمترین حسابی بۆ دەکرێت!!\nلاهوری شێخ جەنگی پێی وابوو یەکێتی تەسلیم بە پارتی کراوەو یەکێتییەکان لەڕێبازی مامی گەورە دەرچون، شازدەی ئۆکتۆبەر هێنانەدەرەوی یەکێتییە لە چنگی پارتی، گەڕانەوەیە بۆ ڕێبازەکەی مام!! ئایا وایە؟\nلەشەوی 16 ئۆکتۆبەرەوە تا ئێستا، بڕیارە گەورەکان لەناو یەکێتیدا باڵی (بنەماڵەی مامجەلال) یەکلایان کردۆتەوەو هەر دامودەزگایەکی تری یەکێتی (ئەگەر هەیان بێت!) ئیفلیجە، بڕیارەکانی دەرەوەی بنەماڵەی تاڵەبانی، لەناو یەکێتیدا بستێک بڕناکەن، جارجار نوزەیەک هەیە (وەک کۆبونەوەکەی مەکتەب سیاسی)، نوزەش هەر قسەیە، بنەماڵەی مامجەلال قسەدەکەن و بەکرداریش جێبەجێی دەکەن.\nیەکێتی هەمیشە ڕەخنەی ئەوەی لە پارتی دەگرت کە پارتی حزبێکی بنەماڵەییە و ئەقڵی خێڵ ئەم حزبە بەڕێوەدەبات، شۆڕشی نوێ شۆڕشێکی مۆدێرنە و پارتیی تێپەڕاندوە، بەڕێز هێرۆخان مۆدێرنانە دەردەکەوێت، کێ ژنی کاک مەسعودی بینیوە و دەبینێت؟ ئەوەتا لەناو پارتیدا باوک سەرۆکی هەرێمە، کوڕ ئاژانسی هەوڵگریی لەبەردەستدایە، برازا سەرۆکی حکومەتە. گوایە تا مامجەلال لەژیاندا خۆی چالاکبوو، لەناو یەکێتیدا ئەو ڕێی بەمە نەداوە.\nپرسیارێک دەیکەم ئەمەیە، ئایا شەوی 16ئۆکتۆبەر یەکێتی لە پارتی دورکەوتەوە (وەک لاهور تاڵەبانی وتی یەکێتیان لە هەژمونی پارتی ڕزگارکرد؟)، یاخود پڕۆسەی بەپارتیبونی یەکێتی گەیشتە ئەوپەڕی؟\nئێستا لەناو یەکێتیدا ئەو ناوانەی دەستڕۆشتون، ئەمانەن: (بافڵ تاڵەبانی، ئاڵا تاڵەبانی، لاهور تاڵەبانی، ئاراس تاڵەبانی، … تا دەگاتە پەڕلەمان دەبێت بە بێگەرد تاڵەبانی)، ئێستاو پێشتریش لەناو پارتیدا ئەم ناوانە سەر بون و ئەوانی تر قاچ و دەست: (مەسعود بارزانی، نێچیر بارزانی، مەسرور بارزانی، سیروان بارزانی، مەنسور بارزانی… تا دەگاتە سلێمانی دەبێت بە ئەدهەم بارزانی).\nیەکێتی ئێستا تاڵەبانییەکان بەڕێوەی دەبەن، وەک چۆن لە ڕابردو و ئێستادا بارزانییەکان پارتیان بەڕێوەبردوە، یەکێتی ئێستا لەبەبنەماڵەکردن بۆتەوە، وەک چۆن پارتی هەر بنەماڵە سەر بوە، یەکێتی لە ئێستادا لە پڕۆسەی بەپارتیبوندا گەشتۆتە ئەوپەڕی و هەر هێندەی درێژیی تەزبێیەکی ماوە پڕۆسەکە تەواوبێت، واتە لە پارتی نزیکتر بۆتەوە تا دەگات بە ئاستی تەماهیی. ئەم پڕۆسەیە لە شازدەی ئۆکتۆبەرەوە زۆر بەخێرایی پەلدەهاوێت بۆ ناو کۆی ئۆرگانەکانی یەکێتی، ڕەنگە لەو کۆنگرەی کە بریارە بەم نزیکانە ببەسترێت، یەکێتی لە پڕۆسەی بەپارتیبون (بەبنەماڵەبون)دا بگاتە دوندی خۆی و سووڕەکە تەواوبکات.\nهەرێمی کوردستان لەبەردەم مەترسیی هەردو بنەماڵەکەدایە، دو بنەماڵەکە دەیانەوێت هەریەکەیان قەڵەمڕەویی خۆی سنوربکێشێت و بە ئامرازی مۆدێرن (حزب) جێهەژمون یان تەراتۆری بنەماڵەکەیان تەلبەندبکەن.\nئەم دو بنەماڵەیە لەئێستادا کە دەیانەوێت پشتی یەک بدەن لە ئەرز، ئەمە پڕۆسەیەکی ڕووکەشە، هیچیان بەتەواوی پشتی ئەوی تریانی بۆ نادرێت لە زەوی، ڕەنگە لە دورمەودادا بەزیان بەسەریدا بشکێتەوە. بۆ خۆشیان خراپە یەکیان ئەوەی تریان خاپوربکات. بەڵکو مانەوەی یەکیان ژیان دەدات بەوەی تریان، هەر وەک چۆن جەنگی مەزەبی، و نەتەویی، ژیاندەدات بە مەزهەبباز و نەتەوە بازە دژەکان، بەهەمان شێوە مانەوەی بنەماڵەی بارزانی لەسەر دەسەڵات؛ وزە دەدات بە مانەوەی بنەماڵەی تاڵەبانی لەسەر دەسەڵات و بەپێچەوانەشەوە. ئەوەتا ئێستا لە پەڕلەمانی کوردستان خەریکی ئەوەن پێکەوە کات بدەن بەیەک و سنوری نێوانیان دابڕێژنەوە.\nدووکەرتبونی هەرێم بۆ زۆنی (تاڵەبانی×بارزانی)، بەسودی درێژبونەوەی تەمەنی دەسەڵاتی ئەم دو بنەماڵەیە تەواودەبێت. دوکەرتبونی هەرێم، ڕێیەکە بۆ کوشتنی خەونی ڕیفۆرم، دەرچەیەکە بۆ ڕزگاربونی دەسەڵاتی ئەم دوبنەماڵەیە لەم قەیرانەی ئێستا تێی کەوتون، دەروازەیەکە بۆ کوشتنی خەونی دەوڵەتی هاونیشتمانی و دامەزراوەی ڕاستەقینە.\nمن بم لەجێی عەبادی، هەرێمی کوردستان بەسەر ئەم دوو بنەماڵەیەدا بەشدەکەمەوە (گوێی عەبادی کەڕبێت)، بۆ ئەوەی هەرگیز دامەزراوەی مۆدێرن، دەسەڵاتی مۆدێرن دروستنەبێت، کەی ویستم لایەکیان لاوازدەکەم و لاکەی تریان قەڵەو، دوبەرەکی لەنێوانیان ئاسان دروستدەکەم، کامیانم ویست دەمی چەوردەکەم، ئیتر گەندەڵی و بێسەریوبەری دەبێتیە بەشیان و بەرانبەر بەغداد هەر بەلاوازیی دەمێننەوە.\nئەم دو بنەماڵەیە، دوژمنی یەکترن، بەڵام بکوژی یەکتر نین، دوژمنەکان لەقووڵاییاندا مێنتاڵێتییان یەکە، جیاوازیی تەنها ڕووکەشە، هەردوکیان خزمەت بە مێنتاڵێتی بەردەوامیی ئەقڵی بەنەماڵەیی دەکەن، کاتێک هێزی ڕەقی ئەم دوبنەماڵەیە دەی دەن بەیەکدا، ئەوە لێکچونەکانیانە دەیدەن بەیەکدا، نەک جیاوازییەکانیان، هەمان مێنتاڵێتی ئامادەیە، نەک دوو بیرکردنەوەی جیاواز.\nئەگەر دەسەڵاتی هەردوو بنەماڵەکە بەردەوام بن، ئەوان دەبنە دوو تات، گەلیش لە نێوان هەردوو تاتەکەدا دەبێت بەردەوام بڵێتەوە: (ئەم لام تات ئەو لام تات؛ ئای بابە جیقم دەرهات!!).\nکاوسێن بابەکر: لەدامێنی ووتارەکەی مەلابەختیاردا، وەڵامێک بۆ ئاسۆ حاجی.


مەترسیەكانی بە هەدەردانی ئاو لە سەر داهاتووی مرۆڤ | KURDPLAT\nمەترسیەكانی بە هەدەردانی ئاو لە سەر داهاتووی مرۆڤ\nکوردپلات 12/07/2020 12:38:00 ص ليست هناك تعليقات\nهەرچەندە دەوری زەوی بە ئاو تەنراوە، بەڵام زۆرینەی بەكەڵكی خواردنەوە نایەت و زۆرن ئەو مرۆڤانەی بۆقومێك ئاوی سازگار تەنگەتاو دەبن و پارەیەكی زۆر بەخەرج دەدەن بۆ ئەوەی لە تینویەتیدا نەمرن، سەیرەكەش لەوەدایە ئاویش بووەتە یەكێك لە بابەتە سیاسی و ئابوورییەكان و دەسەڵاتداران وەك چەكێكی كاریگەر لێی دەڕوانن، بەجۆرێك ئەگەر نرخی فەرمی بەنزین و نەوت بەراورد بكەین لەگەڵ نرخی ئاو ئەوا لە زۆربەی وڵاتاندا ئاو گرانترە، لەكاتێكدا زۆرینەی خەڵكی سەرزەوی ئەو گرنگیەی بەلایانەوە جێی بایەخ نییە..\nبەپێی توێژینەوەكانی ئەو بوارە ئاوی سەرزەوی 30% بۆ 50%ی ئاوی سەرزەویی بەشێوەیەكی نایاسایی مامەڵەی پێوەدەكرێت و لەوبواری پیشەسازیی و كوشتوكاڵدا وەبەرهێنانی پێوە دەكرێت و لە هەندێك وڵات و ناوچەش بووەتە كارتی فشاری سیاسی و دەسەڵاتدارەكان هێندەی تر خۆیانی پێبەهێز و ئەوانی تری پێ لاواز دەكەن.\nپسپۆڕانی بواری زانستی باس لەوە دەكەن ئاو سەرچاوەیەكی ئەوەندە گرنگە بۆ ژیانی مرۆڤ و گیانلەبەران كە بە هیچ شتێك قەرەبوو ناكرێتەوە، بەهای هێندە بەرزە كە بەهیچ دراوێك ناپێورێت، لەچاو سەرجەم كانزاكانی دیكەدا زۆرترنین بەكاربەری هەیە، دەكرێت بگوترێت لەدوای هەواو هەناسەدانەوە بە گرنگترین پێدوایستییەكانی ژیان بێتە ئەژمار، بەڵام بەداخەوە ڕێژەیەكی زۆری بەشێویەكی نایاسایی مامەلەی لەگەڵ دەكرێت و بەو پێیەش بەئەندازەی ئەو ڕێژەیە ژیانی مرۆڤایەتی دەخاتە مەترسییەوە.\nئاو جگە لەوەی كە لەڕێگەی سیستەمێكی وردەوە ڕێكخراوەو لەنێو گۆی زەویدا دەسوڕێتەوەو لەڕێگەی بارانەوە نوێ دەبێتەوەو لەشوێنێكەوە بۆ شوێنێكی دیكە زیادو كەم دەكات، پلەی گەرمای زەوی ڕادەگرێت و هۆكاری سەرەكی جوانی و خاوێن بوونەوەی ژینگەیە.\nسەرچاوەكان باس لەوە دەكەن دزیی و نایاسایی لەبواری ئاودا زۆر بەرفراوانەو قۆرغكردنی زۆری تێدایە، لەلایەكەوە بۆ ئەو جۆرە كشتوكاڵە قاچاخانە بەكار دەهێنرێت كە لەسەر ئاستی نێو دەوڵەتی بە كشتوكاڵی یاساغ ناودەبرێن وەك ماریجوانا لە كالیفۆڕنیاو لەلایەكی تریشەوە بۆ ئەو كشتوكاڵانەی كە پێویستییەكی زۆریان لە ئاو هەیە وەك شلك –فەراولە- تووە فەرەنگی - لە ئیسپانیا و لۆكە- پەموو- لە ئوسترالیا. بەشێك لەمانە لە ڕێگەی كەس(تاك)ەوە ئەنجام دەدرێت و بەشێكی دیكەشیان ڕێكخراوەو لە لایەن گروپێك یان دەوڵەتەوە بەكاردەهێنرێن.\nبە پێی وتەی شارەزایانی كشتوكاڵ ڕووەكی ماریجوانا (یان ماریوانا- جۆرێك لە مادەی هۆشبەر) پێویستیەكی زۆری بە ئاو هەیە، وەك راپۆرتەكان باسی دەكەن لە باكووری ویلایەتی كالیفۆڕنیا بەشێوەیەكی بەرفراوان دەچێنرێت، لەزۆرینەی گوندو شارو شارۆژكەكانی ئەو ویلایەتە بووەتە پیشەیەكی باوو بەرفراوان.\nبەكارهێنانی ئاوی زۆر بۆەو كشتوكاڵە تا ئێستاش نەبووەتە بابەتێكی جدی و بەرپرسانی ئەو ویلایەتە و تەنانەت ژینگەپارێزانیش بایەخی ئەوتۆمیان پینەداوە، هەربۆیە بەشێك لە توێژەران ئەو دۆخە بە دزینی ئاوی خاوێن ناو دەبەن.\nتوێژینەوەكان باس لەوە دەكەن كشتوكاڵی شلك لە زۆنگاوەكانی باشووری ئیسپانیا بەشێوەیەكی بەرفراوان دەچێنرێت، سەرەرای ئەوەی ئەو ناوچەیە شوێنی قەدەغەكراوی كشتوكاڵیی نێو دەوڵەتییە بەو پێیەی كە ئەو ناوچەیە شوێنی كۆچی باڵندەكانەو زۆرینەی كۆچ و ڕەوی باڵندەكان ڕوو لەو زۆنگانە دەكەن، بەڵام بە پێچەوانەی یاساكانەوە بەشێكی زۆر لە جوتیارانی ئەو ناوچەیە بە نهێنی و ئاشكرا دەستیان داوەتە چاندنی شلك و ئەوەش بووەتە هۆی ئەوەی ئاوێكی زۆر بەنایاسایی ببرێت و ناوی دزینی ئاوی لێبنرێت. سەرەڕای ئەوەی دەسەڵاتدارانی ئەو ناوچەیە گرتن و سزادانیان لەدژ بەكار دەهێنن، بەڵام بەهۆی ئەوەی سزاكان تووندنین و زۆرجاریش چاوپۆشییان لێدەكرێت بووەتە هۆی بەردەوامی بە هەدەردانی ئاوی خاوێنی ئەوناوچەیەو ئێستا بەكارهێنانی ئاو بەنایاسایی و بەشێوەی دزیی بووەتە كارێكی ئاسایی و یاساش وەك كارێكی رۆتینی لێیدەڕوانێت.\nلۆكە لە ئوستورالیا:\nكشتوكاڵی لۆكە یان پەموو لە تەنیشت ڕووباری بەناوبانگی –بارون دارلینج-دەكرێت كە دەكەوێـتە ناوەراستی كیشوەری ئوستورالیاوە، هەر چەندە جوتیارەكان باس لەوە دەكەن كە ئەوان پابەندن بە یاساوەو بە پێەچوانەی یاساوە كاری ئاودێریی ناكەن، بەڵام توێژینەوەكان باس لەوە دەكەن كە ئەوان پابەندنین و بەشێكی زۆری ئاوی پەمووەكانیان بە نایاسایی دابیندەكەن، هەرچەندە بە پێی یاسای ژینگەی ئوسترالیا ئەو جۆرە بەكارهێنانەی ئاو نایاساییەو بەدزیی ئەژمار دەكرێت، لەبەر ئەوەی كاریگەریی .\nوەنەبێت دزین و بەهەدەر دانی ئاو تەنها لەبواری كشتوكاڵدابێت، بەڵكو توێژینەوەكان باس لەوەش دەكەن پرۆژە زەبەلاحەكانی پیشەسازیش لە بەهەدەردانی ئاودا ڕۆڵی سەرەكییان هەیەو لەهەر شوێنێكی دونیادا كارگە یان پرۆژەی زەبەلاح هەبێت بەهەدەردانی ئاو هەیە، ئەوە جگە لەوەی پاشماوەكانیان چەندە زیانی گەورەی بۆ ژینگەو تەندروستی مرۆڤ و قەتیس بوونی گەرما هەیە...\nهەرچۆنێك بێت ئاو كێشەیەكی گەورەی مرۆڤایەیەتییەو پەیوەندیی راستەوخۆی بەتاك بەتاكی مرۆڤایەتیەوە هەیە، هەربۆیە خەمی ئاو خەمێكی گەورەیەو شارەزایانیش پێیان وایە لە ساڵانی داهاتوودا كێشەی ئاو دەبێتە كێشەیەكی جیهانی گەورەو لە ئێستاشدا نرخی ئاو (بەفەرمی) لە نرخی نەوت و بەنزین گرانترە.


Home›ئابووری›بازرگانی نێوان ئێران و تورکیا تەواو کەمبووەتەوە\nسەرۆککۆماری تورکیا و ئێران\nژووری بازرگانی نێوان ئێران و تورکیا ئاشکرایدەکەن کە لە ٪99ی ناردنی نەوتی ئێران بۆ تورکیا وەستاوە و ئاڵوگۆڕی بازرگانی لە نێوان ئەو دوو وڵاتەدا نزیکە بە تەواوی دەوەستێت.\nرۆژنامەی دۆیچە ڤێلەوە بڵاویکردووەتەوە، مهیرداد سعادەت، سەرۆکی ژووری بازرگانی ئێران و تورکیا دەڵێت “ئاڵوگۆڕی بازرگانی نێوان ئێران و تورکیا تەواو کەمبووەتەوە و بە رێژەی لە ٪80 زیاتر دابەزیووە، هۆکاری ئەمەش بۆ کەمبوونەوەی کاڵای نێردراوی ئێرانە بۆ تورکیا، لەهەمان کاتدا لە ٪99ی ناردنی نەوت بۆ تورکیا کەمیکردووە”.\nسەرۆکی ژووری بازرگانی ئێران و تورکیا باسی لە غازی سروشتی نەکردووە، چونکە تا ئێستاش رێژەیەکی زۆر گازی سروشتی تورکیا لە ئێرانەوە دابیندەکرێت.\nچەند مانگێک پێش ئێستا بۆری غازی نێوان ئێران و تورکیا تەقێندرایەوە و تا ئێستا ڕوون نییە کە بە تەواوی ئەو بۆرییە چاککراوەتەوە و دەست بە ناردنەوەی گازەکە کراوە یان نا.\nلەماوەی شەش مانگی ئەمساڵدا قەبارەی ئاڵوگۆڕی بازرگانی لە نێوان ئێران و تورکیادا لە ٪73 کەمیکردووە، بەشێک لەو کەمکردنەش پەیوەندی بە کەمبوونەوەی بەرهەمهێنانی ئەو مادانەوە هەیە کە لە دەرهێندراوەکانی نەوتەوە لەلایەن ئێرانەوە دروستدەکرێن.


دەسبەسەرکرنی لێکۆڵەرێکی کورد لە کرماشان\n19:32 - 4 رێبەندان 2718\nئاژانسی کوردپا: لێکۆڵەرێکی کورد لە کرماشان، لە لایەن هێزە ئیتلاعاتییەکانەوە دەسبەسەر کرا و بۆ گرتنگەی ئیتلاعاتی ئەم شارە ڕاگوێزرا.\nبەپێی هەواڵی گەیشتوو بە ئاژانسی هەواڵدەریی کوردپا، ڕۆژی دووشەممە ۱ی ڕێبەندان، هێزە ئیتلاعاتییەکان هێرشیان کردووە سەر ماڵی لێکۆڵەرێکی کورد به ناوی \_"ناسر ئەمینیخا\_" دانیشتوی دەوڵەتاوای شاری کرماشان و ناوبراویان دەسبەسەر کردووە.\nبەوتەی سەرچاوەیەکی ئاگادار لە کرماشانەوە، هێزە ئیتلاعاتییەکان پاش پشکنینی ماڵەکەی ئەم لێکۆڵەر کوردە، کامپیوتێر و کەلوپەلی تایبەتی ناوبراویشیان لەگەڵ خۆ بردووە.\nناسر ئەمینیخا چالاکی فەرهەنگی و توێژەر لە بواری شوێنەوارناسییە و دوایین لێکۆڵینەوەی بە هاوکاری زانکۆی کۆپێنهاگن لە تەپەی خەیبەر لە روانسەر بووە، هەروەها بەرهەمی لێکۆڵینەوە و موتاڵای مەیدانی لە بواری فەرهەنگی و کەونینەناسی لەسەر ناوچەی هەورامان و بەشەکانی تری کوردستان و ئێران هەبووە.\nناوبراو خاوەنی چەندان وتاری زانستی لە بابەت کەونینەناسی و شوێنەوارەوەیە کە بە زمانەکانی کوردی و فارسی و ئینگلیزی، بڵاو کراونەتەوە؛ ئەمینیخا خاوەنی دوو کتێبی بە نرخە لە سەر هەورامان ناسی کە یەکیان لە سەر فەرهەنگ و مێژووی هەورامان و کتێبێکیشی لە سەر شوێنەوارەکانی هەورامان و کرماشانە.\nئەم چالاکی کوردە لە بوومەلەرزەی سەرپێڵی زەهاو لە پێڕاگەیشتن و یارمەتیدانی لێقەوماوان دەستی باڵای هەبووه.\nتا کاتی بڵاو کردنەوەی ئەم هەواڵە، هیچ زانیارییەک لەمەڕ چارەنووس و هۆکاری دەسبەسەرکردنی ناوبراو لە بەردەستدا نییە.


ئیبراهیم عه‌باس: وه‌ك باڵێكی سه‌ره‌كی نه‌وه‌ی نوێ هۆشداریمان داوه‌ته شاسوار عه‌بدولواحید\nئیبراهیم عه‌باس خۆبەخش لە جوڵانەوەی نەوەی نوێ و بەرپرسی رێکخستنەکانی هەولێر\n"دوای ئازادکردنی چەندان زانیاری لەسەر دەستگیرکردنی جێگای گومان و ئازادکردنی هەیە و لە زیدنانیش نەبووە میوان بووە، بەچاوی بزنس سەیری سیاسەت و جوڵانەوەکە ئەکات."\nئیبراهیم عه‌باس خۆبەخش لە جوڵانەوەی نەوەی نوێ و بەرپرسی رێکخستنەکانی هەولێر، هه‌روه‌ها بەرپرسی هەولێری نەوەی نوێ لە کۆمیسونی هەڵبژاردنەکان ڕایده‌گه‌یه‌نێت هۆشداریمان داوه‌ته شاسوار عه‌بدولواحید سه‌رۆكی جوڵانه‌وه‌ی نوێ له‌سه‌ر تاكڕه‌وی بڕیاردان و ده‌ستگیركردنی جێگای گومانی تا ڕونكردنه‌وه‌مان پێبدات.\nدوێنێ ژماره‌یه‌ك خۆبه‌خشی نه‌وه‌ی نوێ به‌یاننامه‌یه‌كی هۆشدارییان بڵاوكرده‌وه ڕایانگه‌یاند ته‌نها بیست و چوار ده‌ده‌نه سه‌رۆكی جوڵانه‌وه‌ی نه‌وه‌ی نوێ بۆ ئه‌وه‌ی به‌بڕیاره تاكڕه‌وانه‌كه‌یدا بچێته‌وه بۆ دیاریكردنی چه‌ندین كه‌س بۆ سه‌ركردایه‌تی به‌ر له‌كۆنگره‌ی حیزبه‌كه‌یان(به‌یاننامه‌كه به‌وجۆره ناوی هێنابوو).\nئه‌گه‌ر چی نه‌وه‌ی نوێ به‌وته‌ی(شێروان شێروانی)به‌رپرسی ئه‌نجومه‌نی بادینان له(٢٦-١٢-٢٠١٧)مۆڵه‌تی بوون به حیزبیان وه‌رگرت، به‌ڵام له‌لێدوانێكیدا بۆ به‌شی كوردی ده‌نگی ئه‌مریكا ئیبراهیم عه‌باس خۆبەخش لە جوڵانەوەی نەوەی نوێ و بەرپرسی رێکخستنەکانی هەولێر هۆشداریه‌كه‌ی به هۆشداری باڵێكی سه‌ره‌كی ناو جوڵانه‌وه‌ی نه‌وه‌ی نوێ ناوبرد و وتی"ئێمە وەکو باڵێکی سەرەکی جوڵانەوەی نەوەی نوێ بنەمای سەرەکی هەڵوێست وەرگرتنمان بۆ ئەوە ئەگەرێتەوە كه شاسوار عەبدولواحید لەو مەبدەئانە لایداوە کە وەکو بنەمای سیاسی جوڵانەوەکە لەسەری پێکهاتبووین. هه‌روه‌ها تاکڕەوانە بڕیار ئەدات و نازانین پەیوەندییەکانی لەسەر چ بنەمایەک دائەرێژێت و چ هۆکارێک بۆ دروستکردنی پەیوەندییەکانی هەیە."\nبه‌رپرسی ڕێكخستنه‌كانی نه‌وه‌ی نوێ گومانی له‌ده‌ستگیركردنی شاسوار عه‌بدولواحید هه‌یه،وتی"دوای ئازادکردنی چەندان زانیاری لەسەر دەستگیرکردنە گومانویەکەی و ئازادکردنی هەیەو لە زیدنانیش نەبووە میوان بووە، بەچاوی بزنس سەیری سیاسەت و جوڵانەوەکە ئەکات."\nئیبراهیم عه‌باس باسی له‌هۆكاری دیكه‌ی ئه‌و هۆشداریه دا و وتی"شاسوار عه‌بدولواحید پێش کۆنگرە ناوی ئەندامانی سەرکردایەتی بە لیستیكی ١٥ کەسی یەکلا کردۆتەوەو ئەیەوێت ئەم لیستە دەربچوێنێت، چونکە کۆنگرەکە ناچارییەو بەشێکە لە مەرجەکانی حکومەتی عێراق بۆ وەرگرتنی مۆڵەت،هه‌روه‌ها لە کەسانی بەتوانا ئەترسێت و تەنها بایەخ بەو کەسانە ئەدات کە لاوازن بەرامبەری."\nله‌به‌شێكی به‌یاننامه‌كه‌ی ئه‌و به‌رپرسانه‌ی نه‌وه‌ی نوێ كه‌خۆیان به باڵی سه‌ره‌كی نه‌وه‌ی نوێ ناوده‌به‌ن هاتبوو "ئێمه وه‌كو نوێنه‌ری هه‌ر یه‌كه له پارێزگای هه‌ولێر و دهوك و هه‌ڵه‌بجه و به‌شی رێكخستنی جوڵانه‌وه‌ی نه‌وه‌ی نوێ و به‌شی میدیایی نه‌وه‌ی نوێ بڕیاڕی بایكۆتی به‌شداری له‌و كۆنگره‌یه ده‌كه‌ین وئه‌ندامێتی خۆمان بۆ مۆڵه‌تی فه‌رمی له عێراق هه‌ڵده‌په‌سێرین، و پێمان وایه كۆنگره‌كه به‌بێ ئێمه ناشه‌رعی یه‌و ودووره له بنه‌ماكانی دیموكراسی . "\nسه‌باره‌ت به‌كاریگه‌ری ئه‌گه‌ری ده‌ست له‌كاركێشانه‌وه‌یان له‌سه‌ر ڕێكخستنه‌كانی نه‌وه‌ی نوێ له‌هه‌ولێر،ئیبراهیم عه‌باس وتی "کاریگەریەکەی بەجۆرێک ئەبێت کە ئەتوانم پێت بڵێم لە هەموو رێکخستنی هەولێر لە حاجی ئۆمه‌ران تا خەبات و مەخمور کەسێک وەلائی بۆ جوڵانەوەکە نامێنێت و کۆتایی بەم جوڵانەوە دێت."\nوتیشی"له‌دوای به‌یاننامه هۆشدارییه‌كه‌مان شاسوار عه‌بدولواحید لەچەندان کەسی نزیکی خۆیەوە هەموو هەولێکی دا کە بە پۆست و بەرپرسیارەتی هەڵوێستمان بكڕێت، بەڵام نەیتوانی چونكه ئێمه ڕه‌تمانكرده‌وه."\nئیبراهیم عه‌باس به‌رپرسی ئه‌نجومه‌نی ڕێكخستنی نه‌وه‌ی نوێ ئه‌وه‌شی وت " خۆی(شاسوار عه‌بدولواحید) ده‌ڵێت سێ كه‌سمان له‌سه‌ر جاسوس بون ده‌ركردووه,ئەمه رێک سێ کاتژمێر دوای پۆستەکەی منە لە فەیسبووک و دوای دەیان هەوڵێ شاسوارە بۆ پەشیمان بوونەوە لەو هەڵوێستەی وەرمان گرتووە لەسەر تاکڕەوی شاسوارو ناراستگۆیی لە کاری سیاسیدا،ئه‌گه‌رنا هیچ بنه‌مایه‌كی ڕاستی نیه،ئه‌گه‌ر ئێمه جاسوس بوین ئه‌ی بۆ تا پێش پۆسته‌كه‌ی فه‌یس بوكی من و به‌یاننامه‌كه‌مان ده‌رینه‌كردین؟!"\nجوڵانه‌وه‌ی نه‌وه‌ی نوێ له‌پاش پڕۆسه‌ی ڕیفراندۆم هات ئه‌ویش دوای ئه‌وه‌ی له‌پێشوتردا ئه‌و كه‌سانه‌ی جوڵانه‌وه‌كه‌یان ڕاگه‌یاند،كه‌مپینی نه‌خێریان ڕاگه‌یاندبوو بۆ ڕیفراندۆمه‌كه‌ی(٢٥)ی ئه‌یلولی ساڵی ڕابردووی هه‌رێمی كوردستان.له(٢٦-١٢-٢٠١٧)مۆڵه‌تی حیزبی(مه‌رجدار)ییان وه‌رگرت."\nوێنه‌یه‌ك له مۆڵه‌تی بوون به‌حیزبی جوڵانه‌وه‌ی نه‌وه‌ی نوێ\nده‌نگی ئه‌مریكا چه‌ندین جار په‌یوه‌ندی كرد به هه‌ریه‌ك له‌شاسوار عه‌بدولواحید و ڕابوون مه‌عروف به‌ڵام په‌یوه‌ندییه‌كان به‌رده‌ست نه‌بون و وه‌رنه‌گیران.


👁 ئەم بابەتە 5,771 جار بینراوە\n✌ قادر توسون - شرفان كم كم شەهیدان\n📅 کاتی تۆمارکردن May 25 2018 9:28AM\nالاسم الحركي: شرفان كم كم. الاسم والكنية: قادر تو [ زۆرتر... 👁] ✖ ✖ ✖ 0 2 ✔ 84% ✍ س.ئـ. 25-5-2018 9:28:43


نەتەوەیەكگرتووەكان: رژیمی ئێران داوای ئەو رێكخراوە بۆ راگرتنی بەرنامەی موشەكی لەبەر چ\nئانتۆنیۆ گوترس سكرتێری گشتی نەتەوە یەكگرتووەكان لە راپۆرتێكدا بۆ ئەنجومەنی ئاسایش رایگەیاند رژیمی ئێران خواستەكانی ئەو رێكخراوەی بۆ راگرتنی بەرنامەی مووشەكی بالستیك لەبەرچاو نەگرتووە.\nسكرتێری گشتی نەتەوە یەكگرتووەكان لەو راپۆرتەدا داوای لە رژیمی ئێران كردبوو، بەهۆی ئەوەی تاقی كردنەوەی مووشەكی دەتوانێ ببێتە هۆی پەرەسەندنی كێشەكان، خۆ لە تاقی كردنەوەكان بەدوور بگرێ.\nبە پێی راپۆرتی هەواڵدەری ئاسۆشێتدپرێس سكرتێری نەتەوە یەكگرتووەكان لەو راپۆرتەدا لەبارەی هاویشتنی دوو مووشەك لە یەمەنەوە بۆ عەرەبستان وتی: لێكۆڵینەوە لەوە دەكا كە بزانن رژیمی ئێران ئەو مووشەكانەی بە تاقمە چەكدارەكانی حوسی داوە. ئەو راپۆرتە لە كاتێكدا پێشكەش كراوە كە نیكی هێلی نوێنەری ئەمریكا لە رێكخراوی نەتەوە یەكگرتووەكان لە راگەیەندراوێكدا وتوویەتی بەڵگەی سەڵمێنەر دەخاتەروو كە رژیمی ئێران مووشەك بە تاقمە چەكدارەكانی حوسی دەدا.\nڕێکه‌وت: 2017-12-14 14:09:39


هه‌واله‌كان – برگه 3198 – رادیو ده‌نگی ئازادی و یه‌كسانی\nنوێترین گروگانگیری داعش له لیبی\nبه پێی راپۆرتی “یۆرۆنیوز”، ٩ كه‌سی خارجی دیكه له سایتێكی نه‌وتی له باشووری لیبی له لایه‌ن گروپی ئیسلامگه‌رای “داعش”ه‌وه به بارمته گیراون. هێزه‌كانی داعش به هێرش به‌سه‌ر مه‌یدانی نه‌وتی “ئه‌ڵغانی”، …\nهه‌زاران ژن قوربانی كرده‌وه‌ی نامرۆڤانه‌ی داعش\nگروپێكی مافی مرۆڤ له عێراق رایگه‌یاندووه كه، هه‌زاران ژن له عێراق بوونه‌ته قوربانی جه‌نایاتی گروپی ئیسلامگه‌رای “داعش”. ئه‌م گروپه كه له ژێر ناوی “كه‌مپه‌ینی میللی حه‌شد” چالاكی ده‌كات له نوێترین …\nپێشڕه‌وی هێزه‌كانی پێشمه‌رگه له مه‌سیری شاری موسڵ\nراپۆرته‌كان باس له‌وه ده‌كه‌ن كه هێزه‌كانی پێشمه‌رگه‌ی كوردستانی عێراق له مه‌سیری موسڵ له حاڵی پێشڕه‌وی دان. هێزه‌كانی پێشمه‌رگه له مێحوه‌ری “ته‌ل وه‌رد” له باشووری شاری كه‌ركووك پێشڕه‌وییان كردووه. هێزه‌كانی پێشمه‌رگه …\nخۆپیشاندانی رۆژی جیهانی ژن له ناوچه جیاجیاكانی جیهان\nرۆژی یه‌كشه‌ممه ٨ی مارس به بۆنه‌ی رۆژی جیهانی ژن، كۆبوونه‌وه و خۆپیشاندان له سه‌رتاسه‌ری جیهان به‌ڕێوه‌چوو. له ژماره‌یه‌ك له وڵاته‌كان، ئه‌م مه‌راسمه له رۆژانی جومعه و شه‌ممه‌وه ده‌ستیپێكردبوو. له‌وانه له …\nئاستی باڵای ئازار چێشتنی ژنانی هه‌ژار له جیهان\n“هه‌واڵنێری ئاڵمان” له‌سه‌ر زاری “كه‌مپه‌ینی نێونه‌ته‌وه‌یی وان” رایگه‌یاند كه، ژنانی هه‌ژار به دوو قات زیاتر له پیاوانی جیهان ئازار ده‌چێژن. به پێی ئه‌م راپۆرته، ژنێك كه له وڵاتێكی هه‌ژاردا له‌دایك …\nده‌یان كوژراو له ئاكامی هێرشی ئاسمانی هاوپه‌یمانان له دژی داعش\nبه پێی راپۆرتی “رۆێتێرز”، له جه‌ریانی هێرشی ئاسمانی هاوپه‌یمانان به رێبه‌ری ئامریكا بۆسه‌ر شاری سنوریی “ته‌ل ئه‌بیاد” له سه‌ر سنووری سوریه و توركیه، لانیكه‌م ٣٠ كه‌س له‌وانه ژماره‌یه‌ك كرێكار كوژران. …\nمانگرتنی كرێكارانی نه‌وتی کولۆمبیا\nبه پێی راپۆرتی هه‌واڵنێری “رۆیترز”، سه‌رۆكی یه‌كیه‌تی كرێكارانی نه‌وتی كولۆمبیا رایگه‌یاند كه ئه‌ندامانی ئه‌م یه‌كیه‌تییه، له ناڕه‌زایه‌تی به ده‌ركردنی به‌رینی كرێكاران له پیشه سازی نه‌وتی ئه‌م وه‌ڵاته، مان ده‌گرن. ئه‌ندامانی …\nخۆپیشاندانی هه‌زاران كه‌س له پۆرتغاڵ له‌دژی ریوشوێنی ریازه‌تی ده‌وڵه‌ت\nرۆژی شه‌ممه ١٦ی مانگی ره‌شه‌ممه، هه‌زاران كه‌س له خه‌ڵكی پورتغاڵ له ناڕه‌زایه‌تی به سیاسه‌ته ریازه‌تییه‌كان و بارودۆخی خراپی ئابووریی، له شاره جیاجیاكانی ئه‌م و‌ڵاته خۆپیشاندانیان وه‌ڕێخست. ئه‌م خۆپیشاندانه دوابه‌دوای بانگه‌وازی …\nروودانی زنجیره ته‌قینه‌وه‌یه‌كی خوێناوی له عێراق\nله ئاكامی چه‌ندین ته‌قینه‌وه له ناوه‌ندی شاری “دووز خورماتوو” له ئۆستانی سه‌لاحه‌دینی عێراق، لانیكه‌م ٢ كه‌س كوژران و ٣٢ كه‌سی دیكه‌ش بریندار بوون. هه‌واڵنێری ره‌سمی عێراق، ژماره‌ی كوژراوانی ٢ كه‌س …\nزیندانی كردنی هه‌ڵسووڕاوێكی خوێندكاری له مه‌ریوان\n“فەرهاد شەفیع زادە” خوێندكاری خه‌ڵكی شاری مه‌ریوان، پاش ئەوەی لەلایەن دادگاوه حوکمی یه‌كساڵ زیندانی تەعزیری بۆده‌ركرا، بۆ تێپه‌ڕ كردنی ماوەی حوکمەکەی، راپێچی زیندانی ناوەندیی مەریوان كرا. به پێی ئه‌م راپۆرته، …\nقبلی 1 … 3,197 3,198 3,199 … 3,243 بعدی


دژە تیرۆر ’’تەکنیکى نوێ’’ بۆ پێکانى گەورە بەرپرسانى داعش بەکاردەهێنێت\n2021.05.14 - 18:45\nوتەبێژى فەرماندەى گشتى هێزە چەکدارەکانى عێراق ڕایدەگەیەنێت، هێزە ئەمنییەکان و سوپاى عێراق لەدژى چەکدارانى داعش تەکنیکى نوێییان بەکارهێناوە و بەمدواییانەش زیانى زۆریان بەرکەوتووە.\nلیوا یەحیا ڕەسوڵ وتەبێژى فەرماندەى گشتى هێزە چەکدارەکانى عێراق لەلێدوانێکیدا بۆ ئاژانسى هەواڵى عێراق (14ى ئایارى 2021) ڕایگەیاندووە، بەپشتبەستن بەفەرمانێکى فەرماندەى گشتى هێزە چەکدارەکان هێرشێکى ورد کراوەتە سەر چەند شانەیەکى نوستووى سەر بەچەکدارانى داعش.\nئاماژەى بۆ ئەوەش کردووە، چەند ئۆپەراسێۆنێک لەناوچە جیاوازەکانى سەڵاحەدین و نەینەوا و ئەنبار ئەنجامدراوە و سوپاى عێراق و وەزارەتى ناوخۆ و حەشدى شەعبیش بەشداریان تێدا کراوە و هێزى ئاسمانیش پاڵپشتى ئۆپەراسیۆنەکانى کردووە.\nیەحیا ڕەسوڵ باسى لەوەش کردووە، هێزەکانى دژە تیرۆر چالاکیەکى پێشکەوتوویان لەدژى تیرۆریستان ئەنجامداوە و گورزى گورچکبڕیان لێداوون کە کوژران و دەستگیر کردنى چەند کەسیان لێکەوتووەتەوە لەناویاندا سەرکردەى ئەو گروپانەى تێدایە.\nئەوەشى خستووەتە ڕوو، چەند هەوڵێکى یەکگرتووە دەزگاى هەواڵگریش هەیە بۆ بەدواداچوون و ڕەگوڕیشە دەرهێنانى ئەو شانە نوستانەى سەر بەچەکدارانى داعش کە پاڵپشتى لۆجستى بۆ تیرۆریستان دابین دەکەن.\nوتەبێژى فەرماندەى گشتى هێزە چەکدارەکان دەشڵێت، هێزە ئەمنیەکان تەکنیکى نوێیان بۆ لێدانى چەکدارانى داعش لەڕووى ئاسمانى و زەمیینەوە بەکارهێناوە و کار کردنیش بۆ دەستگیرکردن و دەستخستنى بەڵگەنامەى گرنگى شانە نوستووەکان بەردەوامە.\nدژە تیرۆرى عێراق خرایە ئەوپەڕى حاڵەتى ئامادەباشییەوە\n2021.05.26 - 15:32\nدژە تیرۆرى پارتى لەسەر راپۆرتى کوژرانى سولەیمانى رونکردنەوە دەدات\n2021.05.09 - 17:23\n’’هەماهەنگى دژە تیرۆر و ئەمریکا’’ لەمیدیاى ئێراندا..’’کوردێک سولەیمانى ناسیوەتەوە’’\n2021.05.09 - 16:50\nدەقی کوردی ڕاپۆرتی وردەکاری کوشتنی سولەیمانی و ’’بەشداری دژە تیرۆری کوردستان’’\n2021.05.09 - 14:25\nدايكى چالاکوانە تیرۆرکراوەکە بکوژى کوڕەکەى ئاشکرا دەکات\n2021.05.27 - 08:53\nهیومان ڕایتس وۆچ نهێنییەک لەبارەى ئەو گروپانەی چالاکانی عێراقی تیرۆر دەکەن ئاشکرا دەکات\n2021.05.22 - 09:40\nعێراق ترسی لە تیرۆرستە مەترسیدارە زیندانیکراوەکان هەیە و رێکارێک دەگرێتەبەر\n2021.05.21 - 23:46\nڕۆژنامەیەک ’ڕێککەوتنى نهێنى’ لایەنە سیاسیەکان بۆ ئەنجامدانى هەڵبژاردن لە مانگى 4 ئاشکرا دەکات\n2021.05.27 - 10:45\nبایدن 90 ڕۆژ مۆڵەت دەداتە دەزگاى هەواڵگرى وڵاتەکەى بۆ دۆزینەوەى سەرچاوەى کۆرۆنا\n2021.05.27 - 09:13\nپێشبینییەکان بۆ بەرزبوونەوەى پلەى گەرما و زیادبوونى خێرایى با\n2021.05.26 - 22:51\n2022.05.24 - 18:43


له‌م هه‌فته‌یه‌دا عه‌ره‌ب (ئیمارات) به زنجیره درامای مێژوویی (مه‌مله‌كه‌ته‌كانی ئاگر -ممالك النار-) له17/11/2019 و توركیش به كۆپی دووه‌می زنجیره درامای (هه‌ستانه‌وه‌ی ئۆرتوغرۆل) كه به‌شی كۆپی دووه‌مه‌كه به ناوی (عوسمانی دامه‌زرێنه‌ر)ه‌وه‌یه، كه دامه‌زرێنه‌ری ده‌وڵه‌ت و دواتر ئیمپراتۆریه‌تی عوسمانییه، ڕووبه‌ڕووی یه‌كتر ئه‌بنه‌وه.\nپێشووتر، توركیا به زنجیره دراماكانی، كه بۆ چه‌ندین زمانی جیاجیا دۆبلاژ، یان سه‌بتایتل كرابوون، كاریگه‌ری زۆری به‌سه‌ر بینه‌رانی هه‌موو وڵاتانی عه‌ره‌ب و هه‌روه‌ها به‌سه‌ر بینه‌رانی كوردیشه‌وه دانابوو. نوێترینیان درامای (هه‌ستانه‌وه‌ی ئۆرتوغرۆل) بوو، كه توركه‌كان بانگه‌شه‌ی ئه‌وه ئه‌كه‌ن، له38 وڵاتدا به‌زمانه جیاجیاكان بڵاوكراوه‌ته‌وه، هه‌روه‌ها وه‌ك ئه‌وان ئه‌ڵێن نزیك به سێ ملیاركه‌س بینیوویانه‌و داهاته‌كه‌شی 350 ملیۆن دۆلاری تێپه‌ڕاندووه، هه‌رچه‌نده زه‌حمه‌ته بتوانین ئه‌و ئامارانه، كه هی توركیا خۆیه‌تی به ئاسانی پشتڕاست بكه‌ینه‌وه. به‌ر له‌ساڵێك به‌شێكی زۆر له‌وڵاتانی عه‌ره‌ب نیشاندانی زنجیره دۆبلاژكاروه توركیه‌كانیان قه‌ده‌غه‌كرد. به‌تایبه‌ت درامای (هه‌ستانه‌وه‌ی ئۆرتۆغرۆل)، به‌ڵام له2019دا وه‌ك هه‌ندێ له‌ڕۆژنامه‌و سایته عه‌ره‌بیه‌كان بڵاویان كردۆته‌وه، كۆمپانیایه‌كی هونه‌ری ئیماراتی به هاوكاری سینارستێكی به‌ناوبانگی میسرو ژماره‌یه‌ك ئه‌كته‌ری میسری و سوری درامایه‌ك به‌رهه‌م بهێنن كه له‌ده‌رهێنانی ده‌رهێنه‌ری به‌ناوبانگی جیهانی (پیته‌ر ویبه‌ر)ه و تێچووه‌كه‌شی چل ملیۆن دۆلاره‌و له تونسیش وێنه‌ی گیراوه‌و بڕیاره له17ی ئه‌م مانگه‌دا له‌كه‌ناڵه‌كانی (MBC)دا بڵاوبكرێته‌وه، هه‌روه‌ها (Netflix)یش بڵاوی ئه‌كاته‌وه.\nدراماكه مێژووی هێڕشی عوسمانیه‌كان بۆ سه‌ر ده‌وڵه‌تی مه‌مالیكه‌كان له‌میسر، ئه‌گێڕێته‌وه، كه هێڕشه‌كه به شكستی مه‌مالیكه‌كانی میسر و به له‌سێداره‌دانی (تومان بای) كه دواسوڵتانی مه‌مالیكه‌كانه كۆتاییهات. عه‌ره‌ب له‌پشتی ئه‌و درامایه‌دا ئه‌یه‌وێ به نه‌وه نوێكانی ئه‌م سه‌رده‌مه‌ی عه‌ره‌ب بڵێ، كه سوڵتان سه‌لیمی یه‌كه‌می عوسمانی له1516ی زاینیدا له(مرج دابق)ی نزیكی حه‌له‌ب سه‌ركه‌وتن و كوشتنی سوڵتانی ممالیك (قه‌نسوه غورى) لێكه‌وته‌وه‌و دوای ئه‌وه‌ش شام و حیجازیان كۆنتڕۆڵ كرد. له‌هێڕشی سولتان سه‌لیمیشدا بۆ سه‌ر میسرو له‌سیداره‌دانی دوا سوڵتانه‌كه‌یان ئیتر ده‌وڵه‌تی مه‌مالیكه‌كان كۆتایی پێ هێنا. مێژوونووس و تیۆریسینه‌كانی عوسمانی ئه‌وساو توركانی ئێستاش ئه‌و له‌شكركێشی و په‌لاماره سه‌ربازیه‌كانی عوسمانییان به (فه‌تح، یان فتوحات) ناودێر كردووه و ئه‌یكه‌ن. به‌ڵام له‌م زنجیره درامایه‌دا، له‌شكركێشی و كۆنتڕۆڵكردنی عوسمانیه‌كان بۆ ناوچه‌كانی عه‌ره‌ب به داگیركردن (غزو و احتلال) ناودێر ئه‌كرێ و پێشیان وایه كه ئه‌مه ڕاستكردنه‌وه‌ی ئه‌و مێژووه‌یه كه توركه‌كان به تایبه‌ت له‌ڕێی دراماو سینه‌ماشه‌وه شێواندوویانه.\nمیدیای میسری و سعودی و ئیماراتی و هه‌روه‌ها هی تریش به‌شێوه‌یه‌كی به‌رفراوان پڕوپاگنده بۆ دراما عه‌ره‌بیه‌كه ئه‌كه‌ن. بۆ نموونه ڕۆژنامه‌ی عوكازی سعودی له‌ڕاپۆرتێكیدا ڕۆژی 4/11/2019 و له‌باسی دراما عه‌ره‌بیه‌كه‌دا ئه‌نووسێ (مه‌مالیكه‌كانی ئاگر، زوڵم و سته‌مه‌كانی عوسمانیه‌كان و مێژووه خوێناوییه‌كه‌یان ریسوا ئه‌كا). هه‌روه‌ها ڕۆژنامه‌ی الاهرام له14/11/2019دا به دراما عه‌ره‌بیه‌كه‌دا هه‌ڵئه‌داو وا وه‌سفی ئه‌كا به‌وه‌ى دراماكه باسی سه‌رده‌مێك ئه‌كا، كه به وشه‌كانی خوێن وئاگر نووسراوه‌ته‌وه.\n(محمد سلمان عبدالملك)ی سیناریستی دراماكه له‌ڕۆژنامه‌ی وه‌فدی میسریدا له15/11/2019دا له‌باره‌ی هێڕشی عوسمانیه‌كانه‌وه ئه‌نووسێ (ئه‌مه داگیركردن بوو هه‌رگیز -فتح- نه‌بوو) هه‌ر له‌باره‌ی هێڕشه‌كانه‌وه له‌هه‌مان ڕۆژنامه‌دا ئه‌نووسێ (ئه‌و ناوچه‌یه له‌وساوه تا ئێستا له‌ڕووی كلتوورییه‌وه كۆنتڕۆڵ نه‌كراوه، چونكه شه‌ڕی بنه‌ڕه‌تی شه‌ڕی هووشیارییه). محمد عبدالهادی نووسه‌ری ڕۆژنامه‌ی (العرب)ی ئیماراتیش له12/11/2019دا نووسیویه‌تی (ئه‌و درامایه ئاره‌زووی به‌رهه‌مهێنه‌رانی عه‌ره‌ب ئه‌كاته‌وه بۆ كاركردن له‌سه‌ر درامای مێژوویی، ئه‌مه‌ش هه‌ڕه‌شه ئه‌بێ بۆ سه‌ر ئه‌و هاوكێشه‌یه‌ی كه توركه‌كان بۆ داگیركردنی هونه‌ری ناوچه عه‌ره‌بیه‌كان پشتیان پێ به‌ستووه).\nله‌به‌ره‌كه‌ی تردا، واتا ئه‌و به‌ره‌یه‌ی هێڕش ئه‌كاته سه‌ر دراما عه‌ره‌بیه‌كه، توركه‌كان و ئیخوانییه عه‌ره‌به‌كانیش پێكه‌وه‌و له‌یه‌ك به‌ره‌دا وه‌ستاونه‌ته‌وه. بۆ نموونه سایتی عه‌ره‌بی(trt) له‌ڕاپۆرتێكیدا له‌باره‌ی دراما عه‌ره‌بیه‌كه‌وه نووسیوویه‌تی (ئامانج له‌و درامایه پیشاندانی مێژووی ده‌وڵه‌تی عوسمانییه به دیدی كه‌نداوییه‌كان و ڕووبه‌ڕووبوونه‌وه‌یه‌كی هونه‌رییه به‌رامبه‌ر به درامای (هه‌ستانه‌وه‌ی ئۆرتۆغرۆل). نووسه‌ر و لێكۆڵه‌ر (محمد مرسی) له‌باره‌ی دراما عه‌ره‌بیه‌كه‌وه‌و له‌هه‌مان سایتدا نیشانیداوه كه سعودیه‌و ئیمارات له‌چێوه‌ی رابه‌رایه‌تی دنیای ئیسلامدا، توركیا به دوژمنی خۆیان ئه‌زانن. هه‌ر له‌وێدا ڕۆژنامه‌نووس (سمیر العركی) نووسیوویه‌تى (دراماكه وه‌ڵامدانه‌وه‌ی -هه‌ستانه‌وه‌ی ئۆرتۆغرۆل-ه. میدیاكار (تاریق مهنى)ش، ئه‌ڵێ (دراماكه به‌هه‌موو نییه‌ت خراپی و درۆوه له‌ئیسلامی شێوه‌ده‌وڵه‌تی عوسمانی ئه‌دا). هه‌روه‌ها له‌سایتی (نون پۆست)دا نووسه‌ر (ئه‌حمه‌د سوڵتان) دراماكه وا لێكئه‌داته‌وه، كه هونه‌ر بۆ شێواندنی مێژوو خراوه‌ته خزمه‌تی ئایدۆلۆژیا.\nدوو له كلتووره به‌هێزه ناكۆكه‌كانی ئه‌م ناوچه‌یه، كه له‌لایه‌كه‌وه مه‌به‌ستم تورك و عه‌ره‌ب و له‌لاكه‌ی تریشدا ئیخوانی و وه‌هابیه‌ته، له‌په‌نا تایتلی عوسمانیه‌ت و عه‌باسیه‌ته‌وه ڕووبه‌ڕووی یه‌كترئه‌بنه‌وه. له‌لایێكه‌وه 17ى مانگ دراما عه‌ره‌بیه‌كه به‌و په‌ڕی سه‌روسه‌داوه بڵاوئه‌بێته‌وه‌و 20ی مانگیش، واتا ته‌نیا دوای سێ شه‌و كۆپی دووه‌می دراما به‌ناوبانگه‌كه‌ی توركیاش، واتا (هه‌ستانه‌وه‌ی ئۆرتۆغرۆڵ) له‌كه‌ناڵی (Atv)ى توركیدا بڵاوئه‌كرێته‌وه، كه كۆپیه نوێكه‌ی به ناوی (عوسمانی دامه‌زرێنه‌ر)ه‌وه‌یه.\nپێش كۆتایی ڕاپۆرته‌كه‌م ئه‌مه‌وێ ئاماژه به‌وه بده‌م كه زلهێزێكی تری ناوچه‌كه، كۆماری ئیسلامی ئێران، ده‌مێكه چۆته ناو ئه‌و جه‌نگه‌و تیاشیدا كارایه. ئێران به‌ر له22 ساڵ دراماو فیلمی (عه‌لی) سه‌باره‌ت به عه‌لی كوڕی ئه‌بی تاڵیب به‌رهه‌مهێناوه. له‌به‌ره‌كه‌ی تریشه‌وه، دره‌نگتر به ساڵانێكی زۆرتر (2012) به‌سپۆنسه‌ری عه‌ره‌بستانی سعودی درامای (عومه‌ر) كه سه‌باره‌ت به عومه‌ری كوڕی خه‌تتابه، به تێچوونی دووسه‌د ملیۆن ڕیالی سعودی به‌رهه‌مهێنراوه. ئه‌ڵبه‌ته مێژووی ئه‌و ململانێیه له‌نێوان ئه‌و سێ لایه‌نه دژ و ناكۆكه مێژووییه (عه‌ره‌ب، فارس و تورك) له‌و بواره‌دا كه به شێوه‌ی ململانێی نه‌رم به‌رده‌وامه، زۆر دێرینتره له‌داستانی ئه‌و درامایانه، به‌ڵام ئێستا دۆخه‌كه له‌نێوان هه‌موو ئه‌و لایه‌نانه‌داو له ناوچه‌كه‌و له‌جیهانیشدا جیاوازه، چونكه دۆخێكی هه‌ستیار، بوغرنجه‌و سه‌ره‌تاتكێی ته‌قینه‌وه له‌گه‌ڵ یه‌كتر له‌ئارادایه. بۆیه ئه‌و لێكه‌وته‌و كاردانه‌وانه‌ی ئه‌و درامایانه ئه‌یكه‌ن، ته‌نیا ڕاستكردنه‌وه یاخود شێواندنی مێژوو نییه وه‌ك ئه‌وان بانگه‌شه‌ی بۆ ئه‌كه‌ن، به‌ڵكو ئه‌وه دنه‌دان و هاندان و زه‌مینه‌سازی جه‌نگێكه، كه به بۆچوونی من بۆپاكتاوی حساباتی پێشووترو ئێستایان، زوو یان دره‌نگ هه‌ر ئه‌بێ ئه‌و جه‌نگه ڕووبدا، چونكه ئه‌وان له‌هه‌موو شتێك له‌گه‌ڵ یه‌كتردا ناكۆكن و سنووره‌كانیان ناوه‌ندی تامپۆنی نێوانیانه، وه‌ك له‌ڕابردووی دوورتریشدا هه‌ر وابوو. بۆیه دوور نییه ئه‌م جه‌نگه كلتووریه‌ی ئێستایان وه‌ك جه‌نگێكی نه‌رم بای پێش تۆفانی جه‌نگه توندو تیژه‌كه‌یان بێ.


سەرۆک بەرھەم : عێراق کار دەکات بەئاڕاستەی ھێنانەکایەوەی پەیوەندی هاوسەنگ بە ئامانجی بەھێزکردنی ئاسایش و سەقامگیری ناوچەکە و پشتیوانیکردن لە ھەماھەنگی ئابووری و بەگژاچوونەوەی تیرۆر\nدکتۆر بەرهەم ساڵح، سەرۆک کۆماری عێراق ئەمڕۆ پێنجشەممە 15 ی تەمموزی 2021 لە کۆشکی سەلام لە بەغدا، کارنامەی مارک برایسۆن ریچاردسۆن، باڵیۆزی نوێی بەریتانیای لەبەغدا وەرگرت و لەو چوارچێوەیەدا گفتوگۆکرا لەبارەی پەیوەندییە دووقۆڵییەکانی نێوان هەردوو وڵات و گرنگی بەهێزکردنی پەیوەندییەکان لەبوارە جیاجیاکاندا.\nسەرۆک کۆمار جەختیکردەوە کە عێراق کار دەکات بەئاڕاستەی ھێنانەکایەوەی پەیوەندی هاوسەنگ لەسەر بنەمای کارکردنی هاوبەش لەگەڵ دۆستەکانی لە کۆمەڵگەی نێودەوڵەتی بۆ چەسپاندنی ئاسایش و سەقامگیری لە ناوچەکەدا و کەمکردنەوەی بارگرژییەکان و پاڵپشتیکردن لە ھەماھەنگی ئابووری و بازرگانی و تەندروستی و ژینگە و بەرەنگاربوونەوەی گەندەڵی و بەگژاچوونەوی ئاڵنگارییەکانی تیرۆر و توندڕەوی.\nلای خۆیەوە باڵیۆزی نوێی بەریتانیا پشتیوانی وڵاتەکەی بۆ پاراستنی ئاسایش و سەقامگیری و سەروەری عێراق و خواستی پتەوکردنی هاوکاری و هاوئاهەنگی لەبوارەکانی ئابووری و رۆشنبیری و پشتیوانی لە وەبەرهێنان و برەودان بەدەرفەتی گەشەپێدان و پێشکەوتن بۆ عێراق دووپاتکردەوە.


Sunday, 03.20.2022, 12:12\nئەوڕۆ هەم نوێبوونەوەی ساڵە وهەمیش رۆژی لە دایکبونی خۆمە. لە یەکەم رۆژی لە دایک بونم و یەکەم رۆژی نەورۆزدا، هەزار جارلەعنەت دەنێڕم بۆ پیاوەکانی بنەماڵەی بارزانی و تاڵەبانی. هەرچی ناوەرۆکی وشەنامەکان دەدۆزم تا دەستەواژەیەک ببینمەوە، کە ئەوەندە زبر بێ تا ڕادەیەک دڵم ئۆقرە بگرێ بۆ ئەوەی بە داگیرکەرانی بنەماڵەی بارزانی وتاڵەبانی حەواڵە بکەم، نایدۆزمەوە!کار لە قسەی زبر تێپەڕێوە تەنیا چارە بۆ گەلی یەخسیر و بەندکراو لە باشووری کوردستان ئەوەیە کە هەرچی بەسەرقەزافیان هێنا لە دەرەوەی شار بەسەر بنەماڵەی بارزانی وتاڵەبانیش بێ.\nرۆژبوونم و نەورۆزی ئەوساڵ بە خەبەرێکی دڵتەزێن دەستی پێکرد! ئەوەش لە بێ بەختیی منە یان گاڵتەی رۆژگارنازانم؟خەبەرەکەش ئەوە بوو کە دووکەس بۆ ئەوەی بتوانن مووچەی مانگانە وەربگرن وتۆزێک کەلوپەلیی نەورۆزیی بۆ بنەماڵەکەیان بکڕن،لە کاتی سەرەگرتن لە یەکێک لە بانکەکانی شاڕێک لە باشووری کوردستان گیانیان لە دەستداوە!\nلەیەکەم رۆژی سەری ساڵ ویەکەم رۆژی لە دایکبوونم،نیفرین دەنێڕم بۆ ئەو کەسانەی کە لە سەرناوی پێشمەرگە چەکیان بۆ پاراستنی سەروەتوسامانی ئەو دووبنەماڵەیە دەشان کردوە.ئێوە نەک پێشمەرگە نین بەڵكوم مرۆڤبوونیشتان کەوتۆتە ژێر پرسیار!لە وەها رۆژێکدا نیفرین دەنێرم بۆئەو کەسانەی کە خۆیان بە نووسەرورووناکبیرومامۆستای زانکۆشاعیرو…دەزانن.ئێوە قەت شەرم ناکەن کە خۆتان بە خاوەن پێنووس دەزانن بەڵام وەدووی قوونی منداڵەکانی بارزانی وتاڵەبانی کەوتوون.؟!\nدەسەڵاتدارانی داگیرکاریی بنەماڵەی بارزانی وتاڵەبابی سی ساڵە کاریان بۆتە نۆکەرایەتی بۆ بیانی وخۆ چەماندنەوە بۆ دووژمنی کورد.نەتەوەیەک کە ئەنفال و کیمیا بارانی بەسەرهاتبێ چۆن دەبێ بۆ وەرگرتنی بڕێک مووچەی مانگانە لە سەرەگرتندا گیانی خۆی لە دەست بدا.\nئەو دەسەڵاتە بە پاڕانەوە وبە دەنگ نەدانی هەڵبژاردن هیچکات کۆتایی پێ نایە.ئەوەندەیان پارەی خەڵك دزیوە کە بتوانن مرۆڤ کوژی پێ دابمەزڕینن.تەنیا چارە رقی پیرۆزە،بەوواتایە ئەوەی بەرقەزافی هات بەسەرئەوانەش بێ.شەقی گەل وتووڕەیی خەڵک دەتوانێ جوابێکی پێویست بێ لە حاند گیان لە دەستدانی ئەو کەسانەی کە سەرەی مووچە وەرگرتنیان لێ بۆتە سەرەی مەرگ!\nتازۆر درنگ نەبووە وکەسانی دیکەش لە سەرەی مەرگدا،بۆ وەرگرتنی مووچە ژیانی خۆیان لە دەست نەداوە دەبێ بیر لە رێكارێکی دیکە بکرێتەوە.سەرەی مەرگ لە باشووری کوردستان تەنیا سەرەی مردن نییە بۆ وەرگرتنی مووچە.ژیان لە باشووری کوردستان بۆتە سەرەی مەرگی رۆژانە.لە دوای ئەنفال وکیمیا بارزانی سەددام حوسێن،سەرەی مەرگیی ئەو دووبنەماڵەیەش کەمتر نەبووە لەو کارەساتانەی کە حیزبی بەعس بە سەری هێناوین!\nجەلال تاڵەبانی لە بیر مەکەن!\nشایی ولۆغانی کەمتیارەکان!


گەنجێگ لەبەر خۆشەویستەکەی خۆی دەکوژێت\n2019-02-27 [11:30 AM]\nخەلیل ھەموو ھەوڵێکی لەگەڵ ماڵی باوکی ئەو کچە دا کە خۆشیدەویست، بەڵام رازی نەبوون کچەکەیان شوو بە خەلیل بکات و لە جیاتی ئەو لە ئامۆزایەکی خۆی مارە کرا. دوای ئەوە خەلیل بە گوللـەیەک کۆتایی بە ژیانی خۆی ھێنا.\nشەوی ١٣/٢/٢٠١٩ گەنجێکی تەمەن ٣٦ ساڵ بە ناوی خەلیل محێدین، دانیشتووی گەڕەکی یەکی حوزەیرانی شاری کەرکووک کە پۆلیس بووە، دوای ئەوەی دەزانێت کەسوکاری ئەو کچەی خۆشیدەویست کچەکەیان بەشووداوە، گوللـەیەک لە خۆی دەدات و دەمرێ.\nدوای رووداوەکە پۆلیس تەرمەکەی دەگوازێتەوە بۆ دادپزیشکی و برا گەورەی خەلیلیش دەستبەسەر دەکەن. سەرچاوەیەک لە بنکەی پۆلیسی عەدالە کە نەیویست ناوی بڵاوبکرێتەوە گوتی: "برای خەلیل بە مەبەستی لێکۆڵینەوە دەستبەسەرکراوە و دوای تەواوبوونی لێکۆڵینەوە ئازاد دەکرێ."\nسەبارەت بە ھۆکاری خۆکوشتنی خەلیل، براکەی لە ئیفادەی پۆلیسدا دەڵێت: "براکەم ھیچ کێشەیەکی نەبوو، تەنیا ئەوە نەبێت پێشتر چووبووە داوای کچێک، باوکی کچەکە رازی نەبوو بیداتێ، ئەگەرنا ھیچ کێشەیەکی نەبوو. بۆیە پێموایە براکەم لەبەر ئەوە خۆی کوشتبێ".\nباوکی خەلیل چەند ساڵێک لەمەوپێش مردووە. خەلیل لەگەڵ دایکە بەساڵاچووەکەی دەژیا. ئەو کەوتبووە داوی خۆشەویستی کچێک، بڕیاریاندابوو ھاوسەرگیری بکەن، بەڵام باوکی کچەکە بە ھاوسەرگیرییەکە رازی نەبووە و بە خەلیلی گوتووە کچ نادەم بە بێگانە".\n(ھـ. ئە) کە دراوسێ و ھاوڕێی خەلیلە، گوتی :"خەلیل چەند ساڵێک بوو پەیوەندی لەگەڵ ئەو کچە ھەبوو، ماوەیەک لەمەوبەر دایکی نارد بۆ خوازبێنی کچەکە، بەڵام ماڵی باوکی کچەکە وەڵامیان بۆ ناردنەوە و گوتیان کچەکەمان نادەین بە کوڕەکەتان".\nخەلیل کۆڵ نادات و دووبارە دایکی دەنێرێتەوە بۆ خوازبێنی کچەکە، بەڵام ھەمان وەڵامی پێشوو وەردەگرێتەوە.\nوەک (ھـ) باسی دەکات، خەلیل تەواو بێئومێد بووبوو، بەڵام باوکی کچەکە ھەر قەناعەتی نەھات خەلیل ببێتە زاوای. (ھـ) گوتی :"خەلیل ئارامی لەبەر بڕابوو، ئەمجارەیان خۆی چوو بۆ خوازبێنی کچەکە و بە باوکی کچەکەی گوت: من و کچەکەت یەکدیمان خۆشدەوێ، بۆچی دوودڵ لە یەکدی دەکەی، بەڵام باوکی کچەکە لێی تووڕە بووبوو، لە ماڵەکەی دەریکردبوو".\nگوتیشی: "دوای ئەوە خەلیل بە تەواوی بێ ئومێد بوو، بەردەوام بە خەمباری دەمبینی".\nخەلیل بەتەواوی دادەبڕێ، کار و پیشەی تەنیا چوون بۆ دەوام و گەڕانەوە بۆ ماڵەوە بووە. بڕیار دەدات جارێکی دیکە دەست بە ھەوڵەکانی بۆ گەیشتن بە خۆشەویستەکەی دەدات و بۆ جاری سێیەم دایکی دەنێرێتەوە ماڵی باوکی کچەکە.\n(ھـ) گوتی: "کەسوکارەکەی زۆریان بە خەلیل گوت ئیتر وازبێنێ و داوای کچێکی دیکە بکات بۆی بخوازن، بەڵام ئەو سووربوو لەسەر ئەوەی تەنیا ئەو کچە ببێتە ھاوژینی، بۆیە جارێکی دیکە دایکی ناردەوە بۆ داوای کچەکە".\nخەلیل چاوەڕێ بووە دایکی ھەواڵێکی خۆشی بداتێ، بەڵام پێیدەڵێت دیسان رازی نەبوون.\n(ھـ) باسی دوایین دیداری نێوان خۆی و خەلیل دەکات و دەڵێت :"دوو ھەفتە لەمەوبەر خەلیلم بینی، زۆر خەمبار دیار بوو، گوتی: خۆشەویستەکەم لە ئامۆزاکەی مارە کراوە، نازانم چی بکەم، خەریکە شێت دەبم".\nھەتا رۆژی ئاھەنگی ھاوسەرگیری خۆشەویستەکەی نزیکتر دەبێتەوە، خەلیل زیاتر دەڕووخێ، کەس باوەڕی نەدەکرد خەلیل پەنا بۆ خۆکوشتن ببات.\n(ھـ) گوتی: من لە ماڵەوە بووم، سەعات ١٠:٠٠ـی شەو بوو و دەنگی تەقە ھات. رامکردە دەرەوە، گوتیان دەنگی تەقەکە لە ماڵی خەلیل بوو. کە چووینە ژوورەوە دایکی دەگریا و دەیگوت کوڕەکەم رۆیشت، کوڕەکەم خۆی کوشت".\n(ھـ) پێیوایە خەلیل تەنیا لەپێناو خۆشەویستەکەی دەستی چووەتە گیانی خۆی.\n(ھـ) گوتی "ئەو شەوەی خەلیل خۆی کوشت، بەیانییەکەی ئاھەنگی گواستنەوەی خۆشەویستەکەی بوو. خەلیل نەیتوانیوە بەرگەی ئەوە بگرێ بۆیە خۆی کوشتووە".


ئەمساڵ هەڵەبجەییەکان لە ئەمەریکا یادی کیمیاباران دەکەنەوە\nهەواڵ / کوردستان :: 21/02/2019 :: 199 جار بینراوە\nبڕیارە بۆ یادی کیمیابارانی هەڵەبجە، ئەمساڵ شاندێک لە کەسوکاری شەهیدان و بەرکەوتوانی چەکی کیمیایی لە ئەمریکا یادەکە بکەنەوە.\nلوقمان عەبدولقادر، سەرۆکی کۆمەڵەی قوربانیانی کیمیابارانی هەڵەبجە بەدواڕۆژی راگەیاند: دوای ئەوەی لەلایەن نوێنەرایەتی حکومەتی هەرێم لە ئەمریکا ئاگادارکراینەوە کە بۆ 31-هەمین ساڵیادی کیمیابارانی هەڵەبجە شاندێک لە کەسوکاری شەهیدان و بەرکەوتووانی چەکی کیمیایی بانگهێشتی ئەمریکا بکەن و دوێنێ بە تیروپشک ئەندامانی شاندەکەمان دیاریکرد.\nوتیشی: "نوخشە ناسیح قایمقامی ناوەندی پارێزگای هەڵەبجە سەرۆکایەتی شاندەکەی کەسوکاری شەهیدان و بەرکەوتووانی چەکی کیمیایی هەڵەبجە دەکات بۆ ئەمریکا، هاوکات تێچووی رۆشتن و هاتنەوەی شاندەکەی هەڵەبجە لەسەر ئەرکی حکومەتی هەرێمی کوردستان دەبێت".\nئەوەشی خستەڕوو: یادکردنەوەی تاوانی کیمیابارانی هەڵەبجە لە وڵاتانی زلهێز بەتایبەت ئەمریکا گرنگی و تایبەتمەندی خۆی دەبێت، چونکە هۆکارێک دەبێت بۆ ئەوەی تاوانی کیمیابارانی هەڵەبجە لە ناوەندە نێودەوڵەتییەکاندا بە جینۆسایدی گەلی کورد بناسرێت.


غوتە وەكو تەواوی برینەكانی ترە لە لاشەی مسوڵمانەكان\nغوتە وەكو تەواوی برینەكانی ترە لە لاشەی مسوڵمانەكان\nبه رواری داگرتن : 2018-02-24 12:16\nدیاربەكر - یەكێتی زانایان ناڕەزایەتیان دەر بڕی دژی ئەو هێرشانەی كە ڕژێمی بەشار ئەسەد بۆ سەر غوتەی ڕۆژ هەڵات ئەنجامی داون" غوتە برینێكی ترە لەڵاشەی مسوڵمانەكان."\nیەكێتی زانایان ومەدرەسە ئیسلامیەكان، كەبارەگای سەرەكی لە پارێزگای دیاربكرە لە وڵاتی توركیا، دژی ئەو هێڕشە نامرۆڤانەی كە ڕژێمی بەشار ئەسەد ئەنجامی دا بۆ سەر غوتای ڕۆژ هەڵات، داوایان كرد لە سەر جەم ولاتانی ئیسلامی و ڕێكخراوە نێو دەوڵەتیەكان، كە هەڵوێستیان هەبێت دژی ئەو كارەساتەی دەگوزەرێت، وە كار بكەن بۆ هاوكاری هاوڵاتیانی غوتا تاكو ئازادیان بێ لەو كۆمەڵ كوژیە.\nهەر لە ڕاگەیەندراوەكەی یەكێتی زانایان ومەدرەسە ئیسلامیەكان، هاتوە هەر لە ساڵی 2012 كە غوتا كەوتە دەست ئۆپۆزسیۆنی سوریا، ڕژێمی ئەسەد بەردەوام هێرش دەكاتە سەر شاری غوتا هاوڵاتیان دەكوژێت شوێنەكان خراپ دەكات بە هێرشی جۆراوجۆر كۆمەڵ كوژی دەكرێت.\nهەروەها باس لەوە كراوە ڕۆژ لە دوای ڕۆژ ڕەوشی غوتای ڕۆژ هەڵات بەرەو خراپتر دەچێت تەنها لە هەفتەڕابردو بەسەدان هێرشی ئاسمانی كراوەتە شەر شاری غوتا بە هەزاران هاوڵاتی گیانیان لەدەستداوە لە هەمان كاتدا لە هەمو لایەك گەماڕۆ دراون هیچ كۆمەكێكی مرۆیان ناگاتە دەست لەگەڵ ئەو گەمارۆ سەختەش بەردەوام بە غازی كیمیاوی هێرشیان دەكرێتە سەر تەنانەت خۆراكی ڕۆژ نەمكاوە خەلك لە برسان دەمرێت ئێستا گەورەترین شەڕ بەرامبەر مرۆڤایەتی دەكرێت بەتایبەت مسوڵمانەكان.\nلە بەیاننامەكی یەكێتی زانایان تیشك خراوەتە سەر ئەوەی كە ئەو دەوڵەتانەی یارمەتی ڕژێمی ئەسەد دەدەن سیاسەتێكی هەڵە پەیڕەو دەكەن تاكو لە وڵاتانی ئیسلامی بدرێت ، چونكە تائێستا زیاتر لە یەك ملیۆن كەس لە شەڕی سوریا كوژراون، دەبێت باش بزانین ئەوخوێنەی ئێستا لە مسوڵمانەكان دەڕژێت هیچیان كەمتر نیە لە مەككەو مەدینەو قودس بگرە بەهاترن لەوشوێنانە، بەداخەوە لە ئستا دا هێرشەكان بۆ سەر هاوڵاتیان بەردەوامی هەیە.\nلە كۆتای بەیانامەی یەكێتی زانایان هاتوە، داوا لە وڵاتانی ئیسلامی دەكەین كە هەست بە بەرپرسیارەتی ئاینی بكەن هەڵوێستیان هەبێت بەرامبەر ئەو كارەساتە مرۆیەی كە بەشار ئەسەد ئەنجامی دەدات لە ڕۆژ هەڵاتی غوتا لە ئاست كوشتنو برسی كردنی هاوڵاتیانە بێدەنگی بشكێنن، هەروەها داوا لە تەواوی مسوڵمانەكان دەكەین كە دوعای خێر و خۆشی بۆ براكانیان بكەن لە كاتە گرنگەكان تاكو لەو نەهامەتیە ڕزگاریان بێت. (İLKHA)\nبليته كان یەكێتی،زانایان،دیاربكر،غوتا،سوریا،هێرش،


محەمەد ساڵەیی : من و مام جەلال . – WTARIKURD\nمحەمەد ساڵەیی : من و مام جەلال .\nلەگەرمەی رۆژگاری راپەڕیندا بوو بۆ یەکەمین جار بەڕێز مام جەلالم بینی . دروستتر بێژم لە ساڵی ١٩٩٢ بوو لە ماڵەکەی خۆی لە شاری شەقڵاوە . هەڵبەتە منیش وەکو هەموو ئەو خەڵکەی کوردستان وەکو سەرکردەیەکی کورد ناوی ئەو و مێژووی ئەوم بیستبوو ، بەڵام بینینی لە نزیکەوە وگوێ بیست بوونی لە دەنگو راو بۆچوونەکانی بۆ من شتێکی تازەو مەبەست بوو .\nدیارە بەڕێز مام جەلال بەرهەم و هونەری منی بینی بوو بۆیە ، داوای کردبوو چاوی بە من بکەوێت .\nمنیش چێشتەنگاوێکی درەنگ چوومە لای و لە نێو حەوشەی ماڵەکەی خۆی بە جل و بەرگی کوردی کالایەکی سپییەوە بەخێرهاتنی لێکردم . کاک کۆسرەت و حاکم قادرو چەند کەسێکی دی لەگەڵدا بوو . بە روویەکی خۆش و پێکەنینەوە بەخێرهاتنی لێکردم و یەکسەر دەستی خستە سەرشانم و بانگی کۆسرەتی کرد و ووتی ئەمە خەڵکی شاری خۆمە و میوانی منە ، ئەو برادەرانەش هاتن و یەک یەک بەخێریان هێنام .\nپێکەوە دانیشتین و باسو خواسی زۆرمان سەبارەت بە رۆشنبیریی و رۆژنامەگەریی کوردی کرد . وەکو بۆم روون بۆوە ، زۆر سەرسامی ئەو کاریکاتێرەکانم بوو کە بڵاوم دەکردنەوە ، دیارە هەر ئەوەش هانی دابوو بۆ ئەو دیدارە . پێی وتم من زۆر حەز بە کاریکاتێر دەکەم ، تەنانەت جارێکیان مسیۆ فرانسۆ میتەران پێی گوتم ، هەموو بەیانییەک بەری گشت شتێک تەماشای کاریکاتێرەکان دەکەم ، بۆ ئەوەی رەخنەکانیان بەرامبەر بەخۆم ببینم !\nلەو کاتەدا فۆتۆگرافەرێکی کوردیان بە ناوی زیاد خۆشناو کە لە سویدەوە هاتبوو بانگهێشت کرد و چەند وێنەیەکی جوانی دانیشتنەکەمانی گرت . مام جەلال بە پێکەنینەوە پێی وت ئێمە لێرە مێژوو دروست دەکەین ئێوەش لە ئەوروپا بینووسنەوە .\nلە ئان و ساتی ماڵئاواییدا رووی کردە حاکم قادرو وتی خەڵاتەکەی بۆ بهێنن . دیارییەکە بڕێک پارە بوو لە نێو زەرفێکدا دایانە دەستم . مام جەلال دەستی خستە سەر شانم و وتی : لەمەو دوا هەرچی پێویستییەکت هەبوو وەرە لای مامی خۆت ، بەڵام لەبیرت نەچێت گەر پێشانگای کاریکاتێریت کردەوە داوەتمان بکەیت ! ئەوە بوو دواتر بەڵێنەکەم بۆ ئەو بەجێ هێنا . هاتە سەردانی پێشانگاکەم کە لە کتێبخانەی گشتی شەقڵاوە کردمەوە .\nئێمە رۆژگارێک بوو خۆمان لە خەڵاتو ئیمتیازاتی بەعس دەبووراندو نەمان دەویست بە ماڵو پلەی ئەوان لەککەدار بین ، بۆیە خەڵاتێک لە لایەن سەرکردەیەکی کوردەوە بە من بدرێت ، ئەوا بێ گوێدانە بڕەکەی زۆر بە بەها بوو، هەستم بە تەزووییەکی خۆش دەکرد ، مرۆڤێکی کورد لەو ئاستەدا ماندوونەبوونی و ئافەرین لە هونەرمەند و نووسەرێک بکات کە ساڵانێکی درێژی ژیانی لە خزمەتی هونەرو رۆژنامەگەریی کوردیدا خەرج کردووە .\nبەڵام مخابن ، دەنگدانەوی ئەو سەردانە لە خوارەوە ، بە تایبەتی لەنێو راگەیانکارانی یەکێتیدا بە دیوێکی دیکەدا کەوتبووەوە . بووە ئاگرو بەسەرمدا رژا . زۆربەیان بینینی ئیبلیسیان لە دەموچاوی من پێ سوکناتر بوو . تەنانەت کار گەیشتە ئەو رادەیەی مانگانەی من لە کوردستانی نوێ ، کە بەدەر لە هونەر و نووسین ، دەرچووی زانکۆ و ئەندازیار بووم ، لە مووچەی ئەو فەڕڕاشەی بەردەستی دەکردین کەمتر بوو !!\nهەموو دەوریان دابووم و لەسەر چزوو بوون کە لە هەڵکەوتەیەکدا دووپشک ئاسا پێمەوە بچزێن . بە ملی گوتیار ، کاک قادری حاجی عەلی کە ئەودەم بەرپرسی راگەیاندنی یەکێتی بوو لە دانیشتنێکدا گوتبووی : ئێمە پاشی بیست و پێنج ساڵ خەبات ئەوجا مام جەلالمان ناسی کەچی کاک محەمەد بە فیکەیەک ئەوی ناسی .\nمن تێکڕای ئەمانە بەلامەوە فاکو فیک بوون و بە بای گوێشمدا نەدەهاتن ، چونکە لەمێژ بوو بریاری خۆم دابوو ، بۆ برەودانی هونەرەکەم روو لە هەندەران بکەم . بۆیە خۆم لێ کردبوون بە کەڕەی شەربەت .\nLatest posts by محەمەد ساڵەیی (see all)\nمحەمەد ساڵەیی : من و کاک مەسعود بارزانی . - 2015-08-14\nمحەمەد ساڵەیی : من و مەلا مستەفا . - 2015-06-03\nمحەمەد ساڵەیی : من و محەمەدی ماملێ . - 2015-05-06\nدکتۆر محەمەد ئەمین گەناویی : سەرۆك هەر سەرۆكە .\nدکتۆر کەمال میراودەلی : : قورئان و عەقڵاندن .


داوای جێبەجێكردنی پڕۆژەكانی هەڵەبجە دەكرێت - تۆڕی میدیایی خەڵک\nداوای جێبەجێكردنی پڕۆژەكانی هەڵەبجە دەكرێت\nبەڕێوەبەری نوسینگەی پەڕلەمانی كوردستان لەپارێزگای هەڵەبجە ڕایدەگەیەنێت، لەڕێگای یاداشتێك كێشە و گرفت و پێداویستیەكانی هەڵەبجەمان گەیاندۆتە پەڕلەمان و داوای جێبەجێ كردنی پڕۆژەكانی پارێزگاكە دەكەین.\nشاخەوان ڕەئوف، بەڕێوەبەری نوسینگەی پەڕلەمانی كوردستان لەپارێزگای هەڵەبجە بە(خەڵك)ی ڕاگەیاند، كارەساتی هەڵەبجە كۆمەڵكوژیەكی كەم وێنەبووە لەمێژووی مرۆڤایەتی و پێویستی بەكاركردن و ئەرشیفكردن و توێژینەوە لە ڕووداوەكە هەیە، پێویست بوو سێ دەیە بەر لەئێستا كار لەسەر ئەو پرسە بكرایە.\nئەوەشی خستەڕوو، داوادەكەین پەلە بكرێت لەتەواوكردنی ئەنجوومەنی پارێزگای هەڵەبجە تاوەكو لەڕووی سیاسی و ئیداری بەئەركی خۆیان هەڵبستن، درووستكردنی بەڕێوەبەرایەتیە گشتیەكان و پۆستە ئیداریەكان بۆ ڕاییكردنی مامەڵەی هاووڵاتیان، لەگەڵ تەواوكردنی پردی تووەقوت كە هەڵەبجە بەشارەزوور دەبەستێتەوە، لەگەڵ پردی سەید محمد كە پارێزگاكە بە مەرزەكان و دەربەندیخان و چەند ناوچەیەكی تر دەبەستێتەوە، كاریگەری لەسەر ئاستی بازرگانی دەبێت، هاوكات داوای كردنەوەی مەرزی سازان دەكەین.\nوتیشی، سەیری جولەكە بكەن چۆن كاریان لەسەر هۆڵۆكۆست و ئەو ڕووداوانە كردووە كە بەسەر نەتەوەكەیان هاتووە،چۆن توانیان پاڵپشتی سەرۆكی وڵاتان بەدەست بهێنن و دەوڵەتێكی بەهێز بۆخۆیان دروست بكەن، لەدوای ٧٠ ساڵ هەر كارێك بەرامبەریان ڕووبدات ڕاستەوخۆ سەركۆنە دەكرێت، بەژیرانە ڕێگریان كرد لەدووبارە نەبوونەوەی تاوان بەرامبەریان.\nدەشڵێت، بەهۆی تێنەگەیشتنی ئێمە، ساڵانە ڕووبەڕووی گەلەكۆمە و لەناوچوون دەبینەوە، دەبێ واز لەوەبێنین لەساڵێك ڕۆژێك تەرخان بكەین، باقی ڕۆژەكانی تر لەبیربكەین، هەڵەبجەییەكان پێویستیان بەخزمەتكردن و گەیاندنی خزمەتگوزاریە.\nهەڵەبجە زیاتر لە ١١٠ هەزار زەوی كشتووكاڵی و ١٢ هەزار دۆنم باخی هەناری تێدایە ئەمەش پێویستی بەساردكەرەوە دەبێت بۆ پارستنی بەرهەمەكان تاوەكو هەناردە دەكرێن، لەگەڵ هاندانی كەرتی تایبەت لەسنوورەكە و ئەنجامدانی پڕۆژەی ئاودێری و خاوێنكردنەوەی كارێزەكان و دروستكردنی ڕێگا بۆ گوندەكان و گرنگی دان بەناوچە گەشتیاریەكان و دانانی كارگەی پاككردنەوەی گەنم.


پەرلەمانتارانی فراکسیۆنە ئیسلامییەکان خانەنشینییان ڕەت نەکردەوە\n:: PM:01:29:01/08/2020 \nئەمڕۆ وادەی پڕکردنەوەی فۆرمی ڕەتکردنەوەی خانەنشینیی پەرلەمانتارانی ئەم خوولە و خوولەکانی پێشوو کۆتایی هات، بەڵام هیچ پەرلەمانتارێکی فراکسیۆنە ئیسلامییەکانی ئەم خوولە و خوولەکانی پێشووش خانەنشینییان ڕەت نەکردەوە.\nئەمڕۆ شەممە یەکی ئاب، سەرچنار ئەحمەد ئەندامی فراکسیۆنی یەکگرتووی ئیسلامیی کوردستان لە پەرلەمانی کوردستان بە "وشە"ی ڕاگەیاند، وادەی پڕکردنەوەی ڕەتکردنەوەی خانەنشینیی پەرلەمانتاران کۆتایی هات و ئێمە وەک فراکسیۆنی یەکگرتوو فۆڕممان بۆ رەتکردنەوەی خانەنشینیەکانمان پڕ نەکردەوە.\nزیاتر گوتی: فۆڕمەکە بۆ پەرلەمانتارانی ئەم خوولە و خوولەکانی پێشووش بووە، بەڵام هیچ پەرلەمانتارێکی خوولەکانی پێشووش لە فراکسیۆنی یەکگرتوو ئەو فۆڕمەی پڕ نەکردووەتەوە و وادەکەش کۆتایی هاتووە، چونکە تا ئەمرۆ یەکی ئاب وادەکە دیاری کرابوو.\nبەپێی بەدواداچوونەکانی "وشە"، هیچ پەرلەمانتارێکی فراکسیۆنە ئیسلامییەکان، لەم خوولە و خوولەکانی پێشوو کە فراکسیۆنی بزووتنەوە و کۆمەڵ و یەکگرتووی ئیسلامین، فۆڕمەکەیان پڕنەکردووەتەوە و خانەنشینیان ڕەتنەکردووەتەوە.\n"وشە" پێوەندیی بە پەرلەمانتارانی کۆمەڵی ئیسلامی کرد، بەڵام بە بیانوی ئەوەی هیچ قسەیەک ناکەن، باسیان لە هۆکاری پڕنەکردنەوەی فۆڕمەکە نەکرد و لێدوانیان نەدا.\nپڕکردنەوەی فۆڕمی رەتکردنەوەی خانەنشینیی پەرلەمان لە بەرانبەر ئەو دۆخەدابوو کە ئێستە دروستبووە بۆ گەڕانەوەی داهاتی زۆرتر بۆ حکوومەت لەپێناو باشکردنی دابەشکردنی مووچەی فەرمانبەران.


Home›هەواڵ›کوردستان›ئامارى رۆژانه: 11 تووشبووى كۆرۆنا له هه‌رێمى كوردستان گیانیان له‌ده‌ستدا\nنه‌خۆشخانه‌یه‌كى كۆرۆنا له سلێمانى | فۆتۆ: هه‌وراز ئه‌حمه‌د SNN\nكه‌مێك له‌مه‌وبه‌ر وه‌زاره‌تى ته‌ندروستیى هه‌رێم ئامارى رۆژانه‌ى ڤایرۆسى كۆرۆناى بڵاوكرده‌وه و رایگه‌یاند: له ماوه‌ى 24 كاتژمێرى رابردوودا 368 حاڵه‌تى نوێى تووشبوون به كۆرۆنا تۆماركراون، 78 تووشبوو چاكبوونه‌ته‌وه و 11 تووشبوو گیانیان له‌ده‌ستداوه.\nئه‌مڕۆ پێنجشه‌ممه سامان به‌رزنجى، وه‌زیرى ته‌ندروستیی هه‌رێم له كۆنگره‌یه‌كى رۆژنامه‌وانیدا له شارى هه‌ولێر رایگه‌یاند: “له ماوه‌ى شه‌و و رۆژى رابردوودا 368 حاڵه‌تى نوێى تووشبوون به كۆرۆنا تۆماركراون، 78 تووشبوو چاكبوونه‌ته‌وه و 11 تووشبوو گیانیان له‌ده‌ستداوه”.\nله‌دواى راگه‌یاندنى ئامارى رۆژانه‌ى كۆرۆنا وه‌زیرى ته‌ندروستيى هه‌رێم باسى ئه‌و كێشه‌یه‌ى كرد كه ئه‌مڕۆ له نه‌خۆشخانه‌ى رزگارى له شارى هه‌ولێر روویدا و وتى: “ئێمه له‌گه‌ڵ روودانى كێشه‌كه‌وه له‌سه‌ر خه‌تین، به‌ڵام ئه‌م كێشه‌یه به‌هۆى نه‌مانى متمانه‌ى هاووڵاتییه‌وه گه‌وره‌تركراوه”.\nوتیشى: “رۆژانه به بڕى 10 ملیۆن دینار ئێمه ئۆكسجین بۆ نه‌خۆشخانه‌ى رزگارى ده‌كڕین، له ئێستاشدا زیاتر له 200 نه‌خۆش له‌م نه‌خۆشخانه‌یه له‌ژێر ئۆكسجیندان، له‌به‌ر ئه‌وه قورسه ئه‌و ئۆكسجینه به‌شبكات كه به‌رهه‌مده‌هێنرێت”.\nله‌باره‌ى مردنى نه‌خۆشانى كۆرۆنا به‌هۆى نه‌بوونى ئۆكسجینه‌وه له نه‌خۆشخانه‌ى ڕزگارى وه‌زیرى ته‌ندروستى ئه‌وه‌شى خسته‌ڕوو: “هیچ نه‌خۆشێك به‌هۆى نه‌بوونى ئۆكسجینه‌وه گیانى له‌ده‌ستنه‌داوه”.\nوه‌زیرى ته‌ندروستیى هه‌رێم له‌باره‌ى خۆپارێزى هاووڵاتییانه‌وه جه‌ختى له‌سه‌ر ئه‌وه‌شكرده‌وه :”پێویسته هاووڵاتییان خۆیان بپارێزن له جه‌ژنى قورباندا، چونكه ئاماره‌كانى تووشبوون و مردن رۆژانه به‌ره‌و هه‌ڵكشان ده‌ڕۆن”.\nئه‌وه‌شى خسته‌ڕوو: “80٪ى تووشبووانى كۆرۆنا هیچ نیشانه‌یه‌كیان نییه له‌به‌ر ئه‌وه هیچ گه‌ره‌نتییه‌ك نییه كه ئه‌و كه‌سانه‌ى تا ئێستا تووشنه‌بوون پارێزراو بن”.\nپێکهاتەی ریاڵ مەدرید بۆ یاری مانچستەرسیتی بڵاو دەبێتەوە\nلەبارەی داخستنی مەرزی باشماخ لە رۆژانی جەژندا روونكردنەوە دەدرێت\nكەی دابەشكردنی مووچەی مانگی شوبات دەستپێدەكات؟\nبەهادین نوری.. سکرتێری پێشووتری حزبی شیوعی عێراق کۆچی دوایی کرد\nبەرپرسێکی ئێران: هیچ دەروێشێک نەکوژراوە\nحەسەن رۆحانی “یان پابەند دەبن یان قەدەغەی توند رادەگەیەنین”


زیاتر لە 20 ئەندامى ئەنجومەنى پارێزگاى سلێمانى بایکۆتى کۆبوونەوەى ئەمڕۆى ئەنجومەنى پارێزگاى سلێمانیان کرد بەو هۆیەشەوە کۆبوونەوەکە پەکیکەوت.\nکەریم عەلى، ئەندامى ئەنجومەنى پارێزگاى سلێمانى لە فراکسیۆنى گۆڕان تایبەت بەناس کوردى ڕاگەیاند، "زیاد لە 20 ئەندامى ئەنجومەن یاداشتێکماندا بەسەرۆکایەتى ئەنجومەن و داواى کۆبونەوەى نائاسایى ئەنجومەنمان لەسەر سوتاندنى دارسنەوبەرەکانى سلێمانى کرد بەئامادەبوونى بەرپرسانى ئیدارەى شارەکە".\nوتیشى، "دواى ئەوەى سەرۆکایەتى ئەنجومەن گوێى لەڕاى ئەندامانى نەگرت و ئەمڕۆ کۆبونەوەیەکى نائاسایى بەبێ ئامادەبوونى بەرپرسانى پەیوەندیدار و ئیدارەى شارەکە سازکرا، ئێمەش وەکو ئەندامان لە تەواوى فراکسیۆنە جیاوازەکان بایکۆتى کۆبونەوەکەمان کرد و ئەنجامنەدرا".\nلەبارەى ناوەڕۆکى داواکارى ئەندامان بۆ کۆبوونەوە نائاساییەکەى ئەنجومەنى پارێزگا، کەریم ئەحمەد وتى، "دوو پرسى سەرەکیمان دیاریکردبوو کۆبونەوەکەى لەسەر بکرێت یەکێکیان سووتاندنى دارسنەوبەرەکان و ئەو زیادڕەوییەى دەکرێتە سەر ئەو پارچە زەوییانە".\nباسى لەوەشکرد، "لەسەر سوتاندنى دارسنەوبەرەکان داوامان کردووە پاریزگا و قایمقام و سەرۆکى شارەوانى و پۆلیسى دارستان و نوێنەرى داوکارى گشتى سلێمانى ئامادەى کۆبونەوەکە بن بۆ ڕوونکردنەوە لەسەر ئەو ڕوداوە".\nبۆ وەرگرتنى زانیارى زیاتر لەسەر ڕوداوەکە، ناس کورد پەیوەندى کرد بەسەرۆکى ئەنجومەنى پارێزگاى سلێمانیەوە بەڵام وەڵامى پەیوەندییەکانى نەدایەوە.\nبەگوێرەى پەیڕەوى ناوخۆى ئەنجومەنى پارێزگاى سلێمانى، بۆ ئەنجامدانى کۆبونەوەکانى ئەنجومەنەکە پێویستى بەپڕکردنەوەى نیسابى یاسایى کۆبونەوەکان دەبێت بە ئامادەبوونى پەنجا +یەکى ئەندامان واتا 16 ئەندام لەکۆى 31 ئەندامى ئەنجومەنەکە ئامادەبن و بەدەر لەو ڕیژەیە نیسابى یاسایى کۆبونەوەکان تەواو نابن.\nلەچەند ڕۆژى ڕابردوودا ، گرتەى ڤیدیۆى سوتاندنى ژمارەیەک دارسنەوبەرى سەر ڕیگاى تاسڵوجە لەتۆڕە کۆمەڵایەتییەکان و میدیاکان بڵاو کرایەوە، لەلایەن ژمارەیەک لەپەرلەمانتارەوە باس لەوەکرا چەند بەرپرسێک دەیانەوێت دواى سوتاندنى دارسنەوبەرەکان ئەو زەوییانە بکەنە پڕۆژەى بازرگانى.